**ตัวอย่างสำนวนสืบสวนข้อเท็จจริง กองวินัย**

**ปกสำนวน**

**การสืบสวนข้อเท็จจริง**

**ผู้ถูกกล่าวหา** ส.ต.อ.สบาย ใจอ่อน ผบ.หมู่.ฝอ.วน.

**เรื่องที่กล่าวหา** ละทิ้งหรือทอดทิ้งหน้าที่ราชการ โดยไม่มาปฏิบัติหน้าที่ราชการ

 ในระหว่างวันที่ ๑ – ๕ มิถุนายน ๒๕๕๖

**วันเกิดเหตุ** ๑ – ๕ มิถุนายน ๒๕๕๖

**เริ่มทำการสืบสวนข้อเท็จจริงเมื่อวันที่** ๑๑ มิถุนายน ๒๕๕๖

**สืบสวนข้อเท็จจริงเสร็จสิ้นเมื่อวันที่** ๓๐ มิถุนายน ๒๕๕๖

**บัญชีสำนวนการสืบสวนข้อเท็จจริง**

 **ผู้ถูกกล่าวหา** ส.ต.อ.สบาย ใจอ่อน ผบ.หมู่.ฝอ.วน.

 **เรื่องที่กล่าวหา** ละทิ้งหรือทอดทิ้งหน้าที่ราชการ โดยไม่มาปฏิบัติหน้าที่ราชการ

 ในระหว่างวันที่ ๑ – ๕ มิ.ย.๕๖

|  |  |  |  |  |
| --- | --- | --- | --- | --- |
| **ลำดับ** | **ชนิดและเลขหนังสือ** | **ของ** | **ถึง** | **จำนวน** |
| ๑ | บันทึกคณะกรรมการฯ | คณะกรรมการฯ |  | ๔ แผ่น |
| ๒ | คำสั่งแต่งตั้งคณะกรรมการฯ | ผกก.ฝอ.วน. | คณะกรรมการฯ | ๑ แผ่น |
| ๓ | หลักฐานรับทราบคำสั่ง | คณะกรรมการฯ |  | ๑ แผ่น |
| ๔ | หลักฐานรับทราบคำสั่ง | ส.ต.อ.สบาย ใจอ่อน |  | ๑ แผ่น |
| ๕ | ประวัติผู้ถูกกล่าวหา | กก.ฝอ.วน. | คณะกรรมการฯ | ๑ แผ่น |
| ๖ | บันทึกการประชุมคณะกรรมการฯ | คณะกรรมการฯ |  | ๖ แผ่น |
| ๗  | บันทึกแจ้งเรื่องที่ถูกกล่าวหา | คณะกรรมการฯ | ส.ต.อ.สบาย ใจอ่อน | ๒ แผ่น |
| ๘ | สำเนาบัญชีลงเวลาปฏิบัติราชการ | กก.ฝอ.วน. | คณะกรรมการฯ | ๑ แผ่น |
| ๙ | บันทึกถ้อยคำพยาน | ด.ต.ใจถึง พึ่งได้ | คณะกรรมการฯ | ๒ แผ่น |
| ๑๐ | บันทึกถ้อยคำพยาน | พ.ต.ต.สุภาพ เรียบร้อย | คณะกรรมการฯ | ๒ แผ่น |
| ๑๑ | บันทึกถ้อยคำพยาน | ร.ต.ท.หญิง แสนหวาน จานสะอาด  | คณะกรรมการฯ | ๒ แผ่น |
| ๑๒ | รายงานชี้แจงข้อเท็จจริง | ส.ต.อ.สบาย ใจอ่อน | คณะกรรมการฯ | ๑ แผ่น |
| ๑๓ | บันทึกถ้อยคำผู้ถูกกล่าวหา | ส.ต.อ.สบาย ใจอ่อน | คณะกรรมการฯ | ๒ แผ่น |
| ๑๔ | รายงานการสืบสวน | คณะกรรมการฯ | ผบก.วน. | ๓ แผ่น |

 รวม ๒๙ แผ่น

 พ.ต.ท. จริงใจ ประธานกรรมการ

 (จริงใจ ใฝ่ดี)

 ร.ต.อ. ตั้งมั่น กรรมการ

 (ตั้งมั่น ขยันมาก)

 ร.ต.ต. เข้มแข็ง กรรมการและเลขานุการ

 (เข้มแข็ง แรงเยอะ)

แบบ สส.๕

**รายงานการสืบสวน**

 วันที่ ๓๐ เดือน มิถุนายน พ.ศ.๒๕๕๖

**เรื่อง การสืบสวนข้อเท็จจริง ส.ต.อ.สบาย ใจอ่อน**

**เรียน ผกก.ฝอ.วน.**

 ตามคำสั่ง กก.ฝอ.วน. ที่ ๑/๒๕๕๖ ลง ๙ มิ.ย.๕๖ เรื่องแต่งตั้งคณะกรรมการสืบสวนข้อเท็จจริง ส.ต.อ.สบาย ใจอ่อน ผบ.หมู่ ฝอ.วน. ซึ่งถูกกล่าวหาว่ากระทำผิดวินัยในเรื่องละทิ้งหรือทอดทิ้งหน้าที่ราชการ โดยไม่มาปฏิบัติหน้าที่ราชการในระหว่างวันที่ ๑ – ๕ มิ.ย.๕๖

 ประธานกรรมการสืบสวนได้รับทราบคำสั่งแต่งตั้งคณะกรรมการสืบสวนดังกล่าวเมื่อวันที่ ๑๑ มิ.ย.๕๖ และคณะกรรมการสืบสวนได้สืบสวนตามหลักเกณฑ์และวิธีการที่กำหนดในกฎ ก.ตร.ว่าด้วยการสืบสวนข้อเท็จจริง พ.ศ.๒๕๕๖ เสร็จแล้ว จึงขอเสนอรายงานการสืบสวนดังต่อไปนี้

 ๑. มูลกรณีเรื่องนี้ปรากฏขึ้นเนื่องจาก ในระหว่างวันที่ ๑ – ๕ มิ.ย.๕๖ ส.ต.อ.สบาย ใจอ่อน ผบ.หมู่ ฝอ.วน. ไม่ได้มาปฏิบัติราชการและไม่ได้ลงลายมือชื่อในบัญชีลงเวลาการปฏิบัติราชการ จนวันที่ ๘ มิ.ย.๕๖ ได้กลับมาปฏิบัติราชการ โดยที่ไม่ได้แจ้งเหตุผลความจำเป็นให้ผู้บังคับบัญชาทราบและไม่ได้ลาตามระเบียบของทางราชการ เจ้าหน้าที่ผู้รับผิดชอบจึงรายงานให้ผู้บังคับบัญชาทราบตามลำดับชั้น และ ผกก.ฝอ.วน. ได้มีคำสั่ง กก.ฝอ.วน. ที่ ๑/๒๕๕๖ ลง ๙ มิ.ย.๕๖ แต่งตั้งคณะกรรมการสืบสวนข้อเท็จจริงกรณีละทิ้งหรือทอดทิ้งหน้าที่ราชการ และไม่ปฏิบัติตามระเบียบของทางราชการว่าด้วยการลา

 ๒. ผู้ถูกกล่าวหาได้ชี้แจงข้อเท็จจริงในเบื้องต้นว่า ในระหว่างวันจันทร์ที่ ๑ ถึงวันศุกร์ที่ ๕ มิ.ย.๕๖ ไม่ได้ลงลายมือชื่อมาปฏิบัติราชการและไม่ได้มาปฏิบัติราชการ เนื่องจากมีอาการป่วยเป็นไข้หวัด ได้พักรักษาตัวอยู่ที่ห้องพักแฟลตตำรวจ โดยไม่ได้ติดต่อกับผู้ใด จนเมื่ออาการหายเป็นปกติแล้ว จึงได้กลับมาปฏิบัติราชการเมื่อวันจันทร์ที่ ๘ มิ.ย.๕๖

 ๓. ผลการสืบสวนข้อเท็จจริง

 ๓.๑ พยานบุคคล

 ๓.๑.๑ ร.ต.ท.หญิง แสนหวาน จานสะอาด ให้ถ้อยคำว่า มีหน้าที่ด้านธุรการต่างๆ ตรวจพบจากบัญชีลงเวลาการปฏิบัติหน้าที่ว่า ส.ต.อ.สบาย ใจอ่อน ไม่ได้ลงลายมือชื่อมาปฏิบัติราชการระหว่างวันที่ ๑ – ๕ มิ.ย.๕๖ และในวันที่ ๔ และ ๕ มิ.ย.๕๖ ได้สั่งการให้ ด.ต.ใจถึง พึ่งได้ ซึ่งเป็นเพื่อนร่วมงานของ ส.ต.อ.สบาย ใจอ่อน โทรศัพท์ติดตาม ได้รับแจ้งว่าไม่สามารถติดต่อได้ ส.ต.อ.สบาย ใจอ่อน ได้กลับมาปฏิบัติราชการเมื่อที่ ๘ มิ.ย.๕๖ และไม่ได้มีการยื่นใบลา จนถึงวันนี้ก็ไม่ได้มีการยื่นใบลาแต่อย่างใด อันเป็นการไม่ปฏิบัติตามระเบียบว่าด้วยการลา ระหว่างที่ ส.ต.อ.สบาย ใจอ่อน ไม่อยู่ปฏิบัติงาน ผู้บังคับบัญชาได้สั่งการให้ ด.ต.ใจถึง พึ่งได้ ซึ่งมีหน้าที่พิมพ์ข้อมูลลงคอมพิวเตอร์ทำหน้าที่แทน ส.ต.อ.สบาย ใจอ่อน ซึ่งมีหน้าที่รับส่งงานและเดินหนังสือภายในสำนักงานตำรวจแห่งชาติ ทำให้งานเกิดความล่าช้ากว่าปกติ

 ๓.๑.๒ พ.ต.ต.สุภาพ เรียบร้อย ให้ถ้อยคำว่า ในระหว่างวันที่ ๑ – ๕ มิ.ย.๕๖ ไม่พบเห็น ส.ต.อ.สบาย ใจอ่อน และไม่ได้รับแจ้งเหตุผลความจำเป็นจาก ส.ต.อ.สบาย ใจอ่อน แต่อย่างใด

- ๒ -

ต่อมาได้รับรายงานจาก ร.ต.ท.หญิง แสนหวาน จานสะอาด จึงสั่งการให้นำสมุดลงเวลาการปฏิบัติราชการ มาให้ตรวจสอบพบว่า ในช่วงวันดังกล่าว ส.ต.อ.สบาย ใจอ่อน ไม่ได้มาลงลายมือชื่อ และไม่ได้มีการยื่นใบลาแต่อย่างใด ระหว่างที่ ส.ต.อ.สบาย ใจอ่อน ไม่อยู่ปฏิบัติงาน ได้สั่งการให้ ด.ต.ใจถึง พึ่งได้ ซึ่งมีหน้าที่พิมพ์ข้อมูลลงคอมพิวเตอร์ทำหน้าที่แทน ส.ต.อ.สบาย ใจอ่อน ซึ่งมีหน้าที่รับส่งงานและเดินหนังสือภายในสำนักงานตำรวจแห่งชาติ ทำให้งานเกิดความล่าช้ากว่าปกติ

 ๓.๑.๓ ด.ต.ใจถึง พึ่งได้ ให้ถ้อยคำว่า ส.ต.อ.สบาย ใจอ่อน มีห้องพักที่แฟลตตำรวจติดกับห้องของตน ในระหว่างวันที่ ๑ – ๕ มิ.ย.๕๖ ไม่พบเห็น ส.ต.อ.สบาย ใจอ่อน และเมื่อวันที่ ๔ และ ๕ มิ.ย.๕๖ ร.ต.ท.หญิง แสนหวาน จานสะอาด ได้สั่งการให้โทรศัพท์ติดตาม และได้โทรไปหลายครั้งแต่ไม่สามารถติดต่อ ส.ต.อ.สบาย ใจอ่อน ได้ ช่วงเย็นวันที่ ๔ และ ๕ มิ.ย.๕๖ ได้ไปเคาะเรียก ส.ต.อ.สบาย ใจอ่อน ที่ห้องพัก แต่ก็ไม่มีผู้ใดตอบรับและปิดไฟเงียบ และไม่พบเห็น ส.ต.อ.สบาย ใจอ่อน ที่บริเวณแฟลตตำรวจในช่วงระหว่างวันดังกล่าว ระหว่างที่ ส.ต.อ.สบาย ใจอ่อน ไม่อยู่ปฏิบัติงานได้ทำหน้าที่แทน ส.ต.อ.สบาย ใจอ่อน อีกด้วย ทำให้งานเกิดความล่าช้ากว่าปกติ

 ๓.๒ พยานเอกสาร สำเนาบัญชีลงเวลาการปฏิบัติราชการ กองวินัย ประจำวันที่ ๑ – ๖ มิ.ย.๕๖ ซึ่งไม่มีลายมือชื่อ ส.ต.อ.สบาย ใจอ่อน มาปฏิบัติราชการในวันที่ ๑ – ๕ มิ.ย.๕๖ และ มีลายมือชื่อ ส.ต.อ.สบาย ใจอ่อน กลับมาปฏิบัติราชการในวันที่ ๘ มิ.ย.๕๖

 ๔. คณะกรรมการสืบสวนแจ้งเรื่องที่ถูกกล่าวหาหรือถูกร้องเรียนและสรุปพยานหลักฐาน ที่สนับสนุนข้อกล่าวหาให้ ส.ต.อ.สบาย ใจอ่อน ทราบแล้ว ตามบันทึกแจ้งเรื่องที่ถูกกล่าวหาหรือร้องเรียน ลงวันที่ ๒๕ มิ.ย.๕๖

 ๕. ผู้ถูกกล่าวหารับทราบเรื่องที่ถูกกล่าวหาหรือร้องเรียนและสรุปพยานหลักฐานที่สนับสนุนข้อกล่าวหาแล้ว ได้ชี้แจงข้อเท็จจริงหรือให้ถ้อยคำแก้เรื่องที่ถูกกล่าวหาหรือถูกร้องเรียนว่า ยอมรับว่าไม่ได้มาลงลายมือชื่อ และไม่ได้มาปฏิบัติราชการในระหว่างวันจันทร์ที่ ๑ ถึงวันศุกร์ที่ ๕ มิ.ย.๕๖ จริง เนื่องจาก มีอาการป่วยตามที่ได้ชี้แจงข้อเท็จจริงไว้แล้ว เมื่อกลับมาปฏิบัติราชการในวันจันทร์ที่ ๘ มิ.ย.๕๖ แล้ว ก็ไม่ได้ยื่นใบลาต่อผู้บังคับบัญชาอย่างใด และไม่มีใบรับรองแพทย์หรือพยานหลักฐานใดจะนำมากล่าวอ้างยืนยันอีก

 ๖. คณะกรรมการสืบสวนได้ประชุมพิจารณาลงมติแล้วเห็นว่า จากข้อเท็จจริงและพยานหลักฐานที่ปรากฏในระหว่างวันจันทร์ที่ ๑ ถึงวันศุกร์ที่ ๕ มิ.ย.๕๖ ผู้ถูกกล่าวหาไม่ได้ลงลายมือชื่อมาปฏิบัติราชการตามบัญชีลงเวลาการปฏิบัติราชการของ กก.ฝอ.วน. ประจำวันที่ ๑ – ๕ มิ.ย.๕๖ และมีพยานซึ่งเป็นผู้บังคับบัญชาและเพื่อนร่วมงานให้ถ้อยคำยืนยันว่าไม่พบเห็นผู้ถูกกล่าวหาอยู่ที่ทำงานในระหว่างวันดังกล่าว ผู้ถูกกล่าวหาได้ให้ชี้แจงข้อเท็จจริงและถ้อยคำต่อคณะกรรมการสืบสวนยอมรับว่าไม่ได้ลงลายมือชื่อจริงและไม่ได้มาปฏิบัติราชการ เนื่องจากมีอาการป่วยเป็นไข้หวัด ได้พักผ่อนอยู่ที่ห้องพักแฟลตตำรวจ โดยไม่ได้ติดต่อกับผู้ใด จนเมื่ออาการหายเป็นปกติแล้ว ได้กลับมาปฏิบัติราชการในวันจันทร์ที่ ๘ มิ.ย.๕๖ ก็ไม่ได้ยื่นใบลาต่อผู้บังคับบัญชาอย่างใด และไม่มีใบรับรองแพทย์หรือพยานหลักฐานอื่นใดจะนำมากล่าวอ้างยืนยัน แต่ตามที่ผู้บังคับบัญชาได้ให้พยานซึ่งเป็นผู้ร่วมงานโทรศัพท์ติดตามตัวผู้ถูกกล่าวหาไปหลายครั้งแต่ไม่สามารถติดต่อผู้ถูกกล่าวหาได้ ในช่วงเย็นวันที่ ๔ และ ๕ มิ.ย.๕๖ พยานได้ไปเคาะเรียกผู้ถูกกล่าวหาที่ห้องพัก แต่ก็ไม่มีผู้ใดตอบรับและปิดไฟเงียบ และไม่พบเห็นผู้ถูกกล่าวหาที่บริเวณแฟลตตำรวจในช่วงระหว่างวันดังกล่าว ซึ่งหากผู้ถูกกล่าวหามีอาการเจ็บป่วยตามกล่าวอ้าง ก็น่าจะต้องแจ้งให้ผู้บังคับบัญชาหรือผู้ร่วมงานทราบได้ และ

- ๓ -

ดำเนินการลาให้ถูกต้องตามระเบียบสำนักนายกรัฐมนตรี ว่าด้วยการลาของข้าราชการ พ.ศ.๒๕๕๕ ข้อ ๑๘ ที่กำหนดให้สามารถเสนอหรือจัดส่งใบลาป่ายก่อนหรือในวันที่ลา หรือหากมีกรณีจำเป็นจะเสนอหรือจัดส่งใบลาในวันแรกที่มาปฏิบัติราชการก็ได้ แต่จาการสืบสวนพยานซึ่งเป็นผู้บังคับบัญชาให้ถ้อยคำยืนยันว่า ผู้ถูกกล่าวหาไม่ได้มีการเสนอหรือจัดส่งใบลาป่วยแต่อย่างใด ข้อกล่าวอ้างของผู้ถูกกล่าวหาจึงเลื่อนลอยไม่มีพยานหลักฐานนำมาหักล้างเรื่องที่กล่าวหาดังกล่าวได้ และปรากฏว่าในระหว่างที่ผู้ถูกกล่าวหาไม่อยู่ปฏิบัติงาน ผู้บังคับบัญชาต้องจัดคนซึ่งก็มีหน้าที่ความรับผิดชอบอื่นทำหน้าที่แทนผู้ถูกกล่าวหาซึ่งทำหน้าที่รับส่งงานและเดินหนังสือภายในสำนักงานตำรวจแห่งชาติ ซึ่งทั้งผู้บังคับบัญชาและผู้ที่ทำหน้าที่แทนต่างให้ถ้อยคำสอดคล้องกันว่าทำให้งานเกิดความล่าช้ากว่าปกติ

 จึงรับฟังได้ว่าผู้ถูกกล่าวหาไม่ได้มาปฏิบัติราชการระหว่างวันที่ ๑ – ๕ มิ.ย.๕๖ โดยไม่มีเหตุผลความจำเป็นเนื่องจากไม่สามารถนำพยานหลักฐานมาหักล้างหรือนำสืบแก้ข้อกล่าวหาได้ ทั้งยังไม่ปฏิบัติตามระเบียบของทางราชการว่าด้วยการลา อันเป็นเหตุให้เกิดความเสียหายแก่ราชการทำให้งานราชการในความรับผิดชอบเกิดความล่าช้า ซึ่งตามตารางมาตรฐานการลงโทษวินัยของ ก.ตร. ข้อ ๒ กรณีที่ไม่อยู่ปฏิบัติงานตามหน้าที่ โดยไม่มาปฏิบัติหน้าที่เลยนี้ เป็นการละทิ้งหน้าที่ราชการ ส่วนการนับวันละทิ้งหน้าที่ราชการ ซึ่งให้พิจารณาตามเจตนา เมื่อปรากฏว่าผู้ถูกกล่าวหาได้ละทิ้งไประหว่างวันจันทร์ที่ ๑ ถึงวันศุกร์ที่ ๕ มิ.ย.๕๖ ซึ่งวันที่ ๔ และ ๕ เป็นวันเสาร์และอาทิตย์ และกลับมาปฏิบัติราชการในวันจันทร์ที่ ๘ มิ.ย.๕๖ จึงไม่นับวันเสาร์และอาทิตย์เป็นวันละทิ้งด้วย ผู้ถูกกล่าวหาจึงละทิ้งหน้าที่ราชการไปทั้งหมด ๕ วัน ซึ่งตามมาตรฐานการลงโทษวินัยอย่างไม่ร้ายแรงแนบท้ายหนังสือ ตร. ที่ ๐๐๐๖.๓/ว ๙๕ ลง ๓ พ.ย.๕๒ กำหนดระดับโทษไว้ให้กักขัง ๗ วัน

 ดังนั้น พฤติการณ์การกระทำของผู้ถูกกล่าวหาจึงเป็นความผิดวินัยอย่างไม่ร้ายแรง ฐาน ไม่ปฏิบัติหน้าที่ราชการด้วยความซื่อสัตย์ สุจริต และเที่ยงธรรม เป็นไปตามกฎหมาย กฎ ระเบียบของทางราชการ มติคณะรัฐมนตรี จรรยาบรรณของตำรวจ และนโยบายของรัฐบาล โดยไม่ให้เสียหายแก่ราชการ ไม่อุทิศเวลาของตนให้แก่ราชการ ละทิ้งหรือทอดทิ้งหน้าที่ราชการ กระทำการหรือละเว้นการกระทำใดๆ อันเป็นเหตุให้เสียหายแก่ราชการ หรือทำให้เสียระเบียบแบบแผนของตำรวจ ตาม พ.ร.บ.ตำรวจแห่งชาติ พ.ศ.๒๕๔๗ มาตรา ๗๘ (๑) (๔) (๑๕) เห็นควรลงโทษ “กักขัง” มีกำหนด ๗ วัน

 คณะกรรมการสืบสวนจึงขอเสนอสำนวนการสืบสวนมาเพื่อโปรดพิจารณาดำเนินการต่อไป รวมเอกสาร ๒๙ แผ่น

 พ.ต.ท. จริงใจ ประธานกรรมการ

 (จริงใจ ใฝ่ดี)

 ร.ต.อ. ตั้งมั่น กรรมการ

 (ตั้งมั่น ขยันมาก)

 ร.ต.ต. เข้มแข็ง กรรมการและเลขานุการ

 (เข้มแข็ง แรงเยอะ)

แบบ สส.๓

**บันทึกถ้อยของผู้ถูกกล่าวหา**

**เรื่อง การสืบสวนข้อเท็จจริง ส.ต.อ.สบาย ใจอ่อน ซึ่งถูกกล่าวหาว่ากระทำผิดวินัย**

 บันทึกที่ กองวินัย

วันที่ ๒๕ เดือน มิถุนายน พ.ศ.๒๕๕๖

 ข้าพเจ้า ส.ต.อ.สบาย ใจอ่อน อายุ ๓๕ ปี สัญชาติ ไทย ศาสนา พุทธ อาชีพ รับราชการตำรวจ ตำแหน่ง ผบ.หมู่ ฝอ.วน. อยู่บ้านเลขที่ ๑๐๓/๓๑๕ ถนน พหลโยธิน แขวง พญาไท เขต พญาไท จังหวัด กรุงเทพฯ

 ข้าพเจ้าได้ทราบแล้วว่า ข้าพเจ้าเป็นผู้ถูกกล่าวหาในเรื่องละทิ้งหรือทอดทิ้งหน้าที่ราชการ โดยไม่มามาปฏิบัติราชการในระหว่างวันที่ ๑ – ๕ มิ.ย.๕๖ ตามคำสั่ง กก.ฝอ.วน. ที่ ๑/๒๕๕๖ ลง ๙ มิ.ย.๕๖ เรื่องแต่งตั้งคณะกรรมการสืบสวนข้อเท็จจริง และข้าพเจ้าขอให้ถ้อยคำตามความสัตย์จริง ดังต่อไปนี้

 ถาม ท่านได้รับบันทึกการแจ้งเรื่องที่ถูกกล่าวหาตามแบบ สส.๒ แล้ว ได้กระทำตามที่ถูกกล่าวหาหรือไม่

 ตอบ ข้าฯ ได้รับบันทึกการแจ้งเรื่องที่ถูกกล่าวหาดังกล่าวแล้วในวันนี้ จำนวน ๑ ฉบับ ข้าฯ ไม่ประสงค์ยื่นคำชี้แจงเป็นหนังสือ แต่ขอให้ถ้อยคำชี้แจงว่า ยอมรับว่าไม่ได้มาลงลายมือชื่อ และไม่ได้มาปฏิบัติราชการในระหว่างวันจันทร์ที่ ๑ ถึงวันศุกร์ที่ ๕ มิ.ย.๕๖ จริง เนื่องจากมีอาการป่วยตามที่ได้ชี้แจงข้อเท็จจริงไว้แล้ว เมื่อกลับมาปฏิบัติราชการในวันจันทร์ที่ ๘ มิ.ย.๕๖ แล้ว ก็ไม่ได้ยื่นใบลาต่อผู้บังคับบัญชาอย่างใด

 ถาม ตามที่ท่านอ้างว่าเจ็บป่วยดังกล่าวมีใบรับรองแพทย์ยืนยันหรือไม่

 ตอบ ไม่มี

 ถาม นอกจากที่ท่านได้ให้ถ้อยคำชี้แจงดังกล่าวแล้ว ท่านมีพยานหลักฐานใดอีกหรือไม่ ที่จะให้คณะกรรมการสืบสวนรวบรวม เพื่อนำสืบแก้ข้อกล่าวหา

 ตอบ ข้าฯ ไม่มีพยานหลักฐานใดจะนำมากล่าวอ้างอีก

 ข้าพเจ้าขอรับรองว่า คณะกรรมการสืบสวนมิได้ทำการล่อลวง ขู่เข็ญ ให้สัญญา หรือกระทำการใด เพื่อจูงใจให้ข้าพเจ้าให้ถ้อยคำใดๆ และข้าพเจ้าได้อ่านบันทึกถ้อยคำเองแล้ว ขอรับรองว่าเป็นบันทึกถ้อยคำที่ถูกต้อง จึงลงลายมือชื่อไว้ต่อหน้าคณะกรรมการสืบสวน

 ส.ต.อ. สบาย ผู้ถูกกล่าวหา

 (สบาย ใจอ่อน)

 ร.ต.ต. เข้มแข็ง ผู้บันทึกถ้อยคำ

 (เข้มแข็ง แรงเยอะ)

- ๒ -

 ข้าพเจ้าขอรับรองว่า ส.ต.อ.สบาย ใจอ่อน ได้ให้ถ้อยคำและลงลายมือชื่อต่อหน้าข้าพเจ้า

 พ.ต.ท. จริงใจ ประธานกรรมการ

 (จริงใจ ใฝ่ดี)

 ร.ต.อ. ตั้งมั่น กรรมการ

 (ตั้งมั่น ขยันมาก)

 ร.ต.ต. เข้มแข็ง กรรมการและเลขานุการ

 (เข้มแข็ง แรงเยอะ)

  **บันทึกข้อความ**

**ส่วนราชการ** วน.

**ที่**  - **วันที่**  ๒๐ มิถุนายน ๒๕๕๖

**เรื่อง**  รายงานชี้แจงข้อเท็จจริง

**เรียน** พ.ต.ท.จริงใจ ใฝ่ดี ประธานกรรมการสืบสวน

 ตามที่ บก.ฝอ.วน. มีหนังสือที่ ๐๐๐๖.๑๑/๑๒๓๔ ลง ๑๐ มิ.ย.๕๖ แจ้งคำสั่ง บก.ฝอ.วน. ที่ ๑/๒๕๕๖ ลง ๙ มิ.ย.๕๖ เรื่องแต่งตั้งคณะกรรมการสืบสวนข้อเท็จจริง และให้ชี้แจงข้อเท็จจริงในเรื่องที่ ถูกกล่าวหาต่อประธานกรรมการสืบสวนภายใน ๑๕ วันนับแต่วันที่ทราบคำสั่งดังกล่าว นั้น

 ขอชี้แจงข้อเท็จจริงว่า ในระหว่างวันจันทร์ที่ ๑ – วันศุกร์ที่ ๕ มิ.ย.๕๖ กระผมไม่ได้ลงลายมือชื่อมาปฏิบัติราชการและไม่ได้มาปฏิบัติราชการ เนื่องจากมีอาการป่วยเป็นไข้หวัด ได้พักรักษาตัวอยู่ที่ห้องพักแฟลตตำรวจ โดยไม่ได้ติดต่อกับผู้ใด จนเมื่ออาการหายเป็นปกติแล้ว จึงได้กลับมาปฏิบัติราชการเมื่อวันจันทร์ที่ ๘ มิ.ย.๕๖

 จึงเรียนมาเพื่อโปรดทราบ

 ส.ต.อ. สบาย

(สบาย ใจอ่อน)

 ผบ.หมู่.ฝอ.วน.

แบบ สส.๔

**บันทึกถ้อยคำพยาน**

**เรื่อง การสืบสวนข้อเท็จจริง ส.ต.อ.สบาย ใจอ่อน ซึ่งถูกกล่าวหาว่ากระทำผิดวินัย**

 บันทึกที่ กองวินัย

วันที่ ๑๖ เดือน มิถุนายน พ.ศ.๒๕๕๖

 ข้าพเจ้า ร.ต.ท.หญิง แสนหวาน จานสะอาด อายุ ๒๗ ปี สัญชาติ ไทย ศาสนา พุทธ อาชีพ รับราชการตำรวจ ตำแหน่ง รอง สว.ฝอ.วน. อยู่บ้านเลขที่ ๑๐๓/๑๐๔ ถนน พหลโยธิน แขวง พญาไท เขต พญาไท จังหวัด กรุงเทพฯ

 คณะกรรมการสืบสวนได้แจ้งให้ข้าพเจ้าทราบว่า ข้าพเจ้าเป็นพยานในเรื่อง ส.ต.อ.สบาย ใจอ่อน ถูกสืบสวนข้อเท็จจริง ตามคำสั่ง กก.ฝอ.วน. ที่ ๑/๒๕๕๖ ลง ๙ มิ.ย.๕๖ กรณีละทิ้งหรือทอดทิ้งหน้าที่ราชการ โดยไม่มาปฏิบัติหน้าที่ราชการในระหว่างวันที่ ๑ – ๕ มิ.ย.๕๖ และได้แจ้งให้ข้าพเจ้าทราบด้วยว่า กรรมการสืบสวนมีฐานะเป็นเจ้าพนักงานตามประมวลกฎหมายอาญา การให้ถ้อยคำอันเป็นเท็จต่อกรรมการสืบสวนอาจเป็นความผิดตามกฎหมาย

 ข้าพเจ้าขอให้ถ้อยคำตามความสัตย์จริง ดังต่อไปนี้

 ถาม พยานมีหน้าที่ความรับผิดชอบอย่างไร

 ตอบ ข้าฯ ดำรงตำแหน่ง รอง สว.ฝอ.วน. ทำหน้าที่ด้านธุรการต่างๆ รวมทั้งดูแลเอกสารการมาปฏิบัติราชการ , การลาของข้าราชการตำรวจภายในหน่วยงานกองวินัย โดยจัดทำสมุดลงลายมือชื่อให้ข้าราชการตำรวจลงลายมือชื่อในแต่ละวัน และบันทึกเหตุที่ข้าราชการตำรวจผู้นั้นไม่ลงลายมือชื่อว่าเพราะเหตุใด เจ็บป่วยหรือลากิจหรือลาพักผ่อน

 ถาม พยานทราบเรื่องที่ ส.ต.อ.สบาย ใจอ่อน ไม่ได้ลงลายมือชื่อมาปฏิบัติราชการ ในระหว่างวันที่ ๑ – ๕ มิ.ย.๕๖ อย่างไร

 ตอบ ข้าฯ ตรวจพบจากบัญชีลงเวลาการปฏิบัติหน้าที่ เมื่อพบว่า ส.ต.อ.สบาย ใจอ่อน ไม่ได้ลงลายมือชื่อมาปฏิบัติราชการหลายวัน ในวันที่ ๔ และ ๕ มิ.ย.๕๖ ได้สั่งการให้ ด.ต.ใจถึง พึ่งได้ ผบ.หมู่.ฝอ.วน. ซึ่งเป็นเพื่อนร่วมงานของ ส.ต.อ.สบาย ใจอ่อน โทรศัพท์ติดตาม ต่อมา ด.ต.ใจถึง พึ่งได้ แจ้งว่าได้พยายามโทรศัพท์ติดต่อไปหลายครั้งแต่ไม่สามารถติดต่อได้ ส.ต.อ.สบาย ใจอ่อน ได้กลับมาปฏิบัติราชการเมื่อวันจันทร์ที่ ๘ มิ.ย.๕๖ ซึ่งเป็นวันเปิดทำการ และไม่ได้มีการยื่นใบลา จนถึงวันนี้ก็ไม่ได้มีการยื่นใบลาแต่อย่างใด อันเป็นการไม่ปฏิบัติตามระเบียบว่าด้วยการลา ข้าฯ จึงรายงานให้ผู้บังคับบัญชาทราบตามลำดับชั้น

 ถาม ส.ต.อ.สบาย ใจอ่อน ได้รับมอบหมายให้ปฏิบัติหน้าที่ใด ระหว่างที่ ส.ต.อ.สบาย ใจอ่อน ไม่อยู่ปฏิบัติงานมีการดำเนินการอย่างไร เกิดความเสียหายหรือไม่

ร.ต.ท.หญิง แสนหวาน พยาน

 (แสนหวาน จานสะอาด)

ร.ต.ต. เข้มแข็ง กรรมการและเลขานุการ

 (เข้มแข็ง แรงเยอะ)

- ๒ -

 ตอบ ส.ต.อ.สบาย ใจอ่อน มีหน้าที่รับส่งงานและเดินหนังสือภายในสำนักงานตำรวจแห่งชาติ ระหว่างที่ ส.ต.อ.สบาย ใจอ่อน ไม่อยู่ปฏิบัติงาน ผู้บังคับบัญชาได้มอบให้ ด.ต.ใจถึง พึ่งได้ ซึ่งมีหน้าที่พิมพ์ข้อมูลลงคอมพิวเตอร์ทำหน้าที่แทน ทำให้งานเกิดความล่าช้ากว่าปกติ

 ข้าพเจ้าขอรับรองว่า คณะกรรมการสืบสวนมิได้ทำการล่อลวง ขู่เข็ญ ให้สัญญา หรือกระทำการใด เพื่อจูงใจให้ข้าพเจ้าให้ถ้อยคำใดๆ และข้าพเจ้าได้อ่านบันทึกถ้อยคำเองแล้ว ขอรับรองว่าเป็นบันทึกถ้อยคำที่ถูกต้อง จึงลงลายมือชื่อไว้ต่อหน้าคณะกรรมการสืบสวน

ร.ต.ท.หญิง แสนหวาน พยาน

 (แสนหวาน จานสะอาด)

 ร.ต.ต. เข้มแข็ง ผู้บันทึกถ้อยคำ

 (เข้มแข็ง แรงเยอะ)

 ข้าพเจ้าขอรับรองว่า ร.ต.ท.หญิง แสนหวาน จานสะอาด ได้ให้ถ้อยคำและลงลายมือชื่อต่อหน้าข้าพเจ้า

 พ.ต.ท. จริงใจ ประธานกรรมการ

 (จริงใจ ใฝ่ดี)

 ร.ต.อ. ตั้งมั่น กรรมการ

 (ตั้งมั่น ขยันมาก)

 ร.ต.ต. เข้มแข็ง กรรมการและเลขานุการ

 (เข้มแข็ง แรงเยอะ)

แบบ สส.๔

**บันทึกถ้อยคำพยาน**

**เรื่อง การสืบสวนข้อเท็จจริง ส.ต.อ.สบาย ใจอ่อน ซึ่งถูกกล่าวหาว่ากระทำผิดวินัย**

 บันทึกที่ กองวินัย

วันที่ ๑๗ เดือน มิถุนายน พ.ศ.๒๕๕๖

 ข้าพเจ้า พ.ต.ต.สุภาพ เรียบร้อย อายุ ๓๒ ปี สัญชาติ ไทย ศาสนา พุทธ อาชีพ รับราชการตำรวจ ตำแหน่ง สว.ฝอ.วน. อยู่บ้านเลขที่ ๒๑๗/๑๐ ถนน พระรามที่ ๒ แขวง จอมทอง เขต จอมทอง จังหวัด กรุงเทพฯ

 คณะกรรมการสืบสวนได้แจ้งให้ข้าพเจ้าทราบว่า ข้าพเจ้าเป็นพยานในเรื่อง ส.ต.อ.สบาย ใจอ่อน ถูกสืบสวนข้อเท็จจริง ตามคำสั่ง กก.ฝอ.วน. ที่ ๑/๒๕๕๖ ลง ๙ มิ.ย.๕๖ กรณีละทิ้งหรือทอดทิ้งหน้าที่ราชการ โดยไม่มาปฏิบัติหน้าที่ราชการในระหว่างวันที่ ๑ – ๕ มิ.ย.๕๖ และได้แจ้งให้ข้าพเจ้าทราบด้วยว่า กรรมการสืบสวนมีฐานะเป็นเจ้าพนักงานตามประมวลกฎหมายอาญา การให้ถ้อยคำอันเป็นเท็จต่อกรรมการสืบสวนอาจเป็นความผิดตามกฎหมาย

 ข้าพเจ้าขอให้ถ้อยคำตามความสัตย์จริง ดังต่อไปนี้

 ถาม พยานมีหน้าที่ความรับผิดชอบอย่างไร

 ตอบ ข้าฯ ดำรงตำแหน่ง สว.ฝอ.วน. มีหน้าที่ด้านธุรการกำลังพล

 ถาม พยานรู้จัก ส.ต.อ.สบาย ใจอ่อน หรือไม่ อย่างไร

 ตอบ ข้าฯ รู้จัก ส.ต.อ.สบาย ใจอ่อน มาเป็นเวลาประมาณ ๑ ปี เนื่องจากเป็นผู้ใต้บังคับบัญชา นั่งปฏิบัติหน้าที่ในห้องเดียวกัน

 ถาม พยานทราบเรื่องที่ ส.ต.อ.สบาย ใจอ่อน ไม่ได้มาปฏิบัติราชการในระหว่างวันที่ ๑ – ๕ มิ.ย.๕๖ อย่างไร

 ตอบ ในระหว่างวันที่ ๑ – ๕ มิ.ย.๕๖ ข้าฯ ไม่พบเห็น ส.ต.อ.สบาย ใจอ่อน มาปฏิบัติหน้าที่ และไม่ได้รับแจ้งเหตุผลความจำเป็นจาก ส.ต.อ.สบาย ใจอ่อน แต่อย่างใด ต่อมาได้รับรายงานจาก ร.ต.ท.หญิง แสนหวาน จานสะอาด จึงสั่งการให้นำสมุดลงเวลาการปฏิบัติราชการมาให้ตรวจสอบพบว่า ในช่วงวันดังกล่าว ส.ต.อ.สบาย ใจอ่อน ไม่ได้มาลงลายมือชื่อ และไม่ได้มีการยื่นใบลาแต่อย่างใด จึงรายงานให้ ผกก.ฝอ.วน. ทราบ ต่อมา ผกก.ฝอ.วน. ได้มีคำสั่งแต่งตั้งคณะกรรมการสืบสวน ส.ต.อ.สบาย ใจอ่อน ในกรณีดังกล่าว

 ถาม ส.ต.อ.สบาย ใจอ่อน ได้รับมอบหมายให้ปฏิบัติหน้าที่ใด ระหว่างที่ ส.ต.อ.สบาย ใจอ่อน ไม่อยู่ปฏิบัติงานมีการดำเนินการอย่างไร เกิดความเสียหายหรือไม่

พ.ต.ต. สุภาพ พยาน

 (สุภาพ เรียบร้อย)

ร.ต.ต. เข้มแข็ง กรรมการและเลขานุการ

 (เข้มแข็ง แรงเยอะ)

- ๒ -

 ตอบ ส.ต.อ.สบาย ใจอ่อน มีหน้าที่รับส่งงานและเดินหนังสือภายในสำนักงานตำรวจแห่งชาติ ระหว่างที่ ส.ต.อ.สบาย ใจอ่อน ไม่อยู่ปฏิบัติงาน ข้าฯ ได้สั่งการให้ ด.ต.ใจถึง พึ่งได้ ซึ่งมีหน้าที่พิมพ์ข้อมูลลงคอมพิวเตอร์ทำหน้าที่แทน ทำให้งานเกิดความล่าช้ากว่าปกติ

 ข้าพเจ้าขอรับรองว่า คณะกรรมการสืบสวนมิได้ทำการล่อลวง ขู่เข็ญ ให้สัญญา หรือกระทำการใด เพื่อจูงใจให้ข้าพเจ้าให้ถ้อยคำใดๆ และข้าพเจ้าได้อ่านบันทึกถ้อยคำเองแล้ว ขอรับรองว่าเป็นบันทึกถ้อยคำที่ถูกต้อง จึงลงลายมือชื่อไว้ต่อหน้าคณะกรรมการสืบสวน

 พ.ต.ต. สุภาพ พยาน

 (สุภาพ เรียบร้อย)

 ร.ต.ต. เข้มแข็ง ผู้บันทึกถ้อยคำ

 (เข้มแข็ง แรงเยอะ)

 ข้าพเจ้าขอรับรองว่า พ.ต.ต.สุภาพ เรียบร้อย ได้ให้ถ้อยคำและลงลายมือชื่อต่อหน้าข้าพเจ้า

 พ.ต.ท. จริงใจ ประธานกรรมการ

 (จริงใจ ใฝ่ดี)

 ร.ต.อ. ตั้งมั่น กรรมการ

 (ตั้งมั่น ขยันมาก)

 ร.ต.ต. เข้มแข็ง กรรมการและเลขานุการ

 (เข้มแข็ง แรงเยอะ)

แบบ สส.๔

**บันทึกถ้อยคำพยาน**

**เรื่อง การสืบสวนข้อเท็จจริง ส.ต.อ.สบาย ใจอ่อน ซึ่งถูกกล่าวหาว่ากระทำผิดวินัย**

 บันทึกที่ กองวินัย

วันที่ ๑๘ เดือน มิถุนายน พ.ศ.๒๕๕๖

 ข้าพเจ้า ด.ต.ใจถึง พึ่งได้ อายุ ๔๙ ปี สัญชาติ ไทย ศาสนา พุทธ อาชีพ รับราชการตำรวจ ตำแหน่ง ผบ.หมู่ ฝอ.วน. อยู่บ้านเลขที่ ๑๐๓/๓๑๔ ถนน พหลโยธิน แขวง พญาไท เขต พญาไท จังหวัด กรุงเทพฯ

 คณะกรรมการสืบสวนได้แจ้งให้ข้าพเจ้าทราบว่า ข้าพเจ้าเป็นพยานในเรื่อง ส.ต.อ.สบาย ใจอ่อน ถูกสืบสวนข้อเท็จจริง ตามคำสั่ง กก.ฝอ.วน. ที่ ๑/๒๕๕๖ ลง ๙ มิ.ย.๕๖ กรณีละทิ้งหรือทอดทิ้งหน้าที่ราชการ โดยไม่มาปฏิบัติหน้าที่ราชการในระหว่างวันที่ ๑ – ๕ มิ.ย.๕๖ และได้แจ้งให้ข้าพเจ้าทราบด้วยว่า กรรมการสืบสวนมีฐานะเป็นเจ้าพนักงานตามประมวลกฎหมายอาญา การให้ถ้อยคำอันเป็นเท็จต่อกรรมการสืบสวนอาจเป็นความผิดตามกฎหมาย

 ข้าพเจ้าขอให้ถ้อยคำตามความสัตย์จริง ดังต่อไปนี้

 ถาม พยานมีหน้าที่ความรับผิดชอบอย่างไร

 ตอบ ข้าฯ ดำรงตำแหน่ง ผบ.หมู่.ฝอ.วน. มีหน้าที่ด้านธุรการทั่วไป โดยมี ร.ต.ท.หญิง แสนหวาน จานสะอาด เป็นผู้บังคับบัญชาดูแลสั่งการ

 ถาม พยานรู้จัก ส.ต.อ.สบาย ใจอ่อน หรือไม่ อย่างไร

 ตอบ ข้าฯ รู้จัก ส.ต.อ.สบาย ใจอ่อน มาเป็นเวลาประมาณ ๕ ปี เนื่องจากเป็นเพื่อนร่วมงาน นั่งปฏิบัติหน้าที่โต๊ะติดกัน และ ส.ต.อ.สบาย ใจอ่อน มีห้องพักที่แฟลตตำรวจติดกับห้องของข้าฯ

 ถาม พยานทราบเรื่องที่ ส.ต.อ.สบาย ใจอ่อน ไม่ได้ลงลายมือชื่อมาปฏิบัติราชการ ในระหว่างวันที่ ๑ – ๕ มิ.ย.๕๖ อย่างไร

 ตอบ ในระหว่างวันที่ ๑ – ๕ มิ.ย.๕๖ ข้าฯ ไม่พบเห็น ส.ต.อ.สบาย ใจอ่อน และเมื่อวันที่ ๔ และ ๕ มิ.ย.๕๖ ร.ต.ท.หญิง แสนหวาน จานสะอาด ได้สั่งการให้ข้าฯ โทรศัพท์ติดตาม ส.ต.อ.สบาย ใจอ่อน ข้าฯ ได้โทรไปหลายครั้งแต่ไม่สามารถติดต่อ ส.ต.อ.สบาย ใจอ่อน ได้ ช่วงเย็นวันที่ ๔ และ ๕ มิ.ย.๕๖ ข้าฯ ได้ไปเคาะประตูเรียก ส.ต.อ.สบาย ใจอ่อน ที่ห้องพัก แต่ก็ไม่มีผู้ใดตอบรับ และปิดไฟเงียบ

 ถาม ในระหว่างวันที่ ๑ – ๕ มิ.ย.๕๖ พยานพบเห็น ส.ต.อ.สบาย ใจอ่อน บริเวณแฟลตตำรวจหรือไม่

 ด.ต. ใจถึง พยาน

 (ใจถึง พึ่งได้)

ร.ต.ต. เข้มแข็ง กรรมการและเลขานุการ

 (เข้มแข็ง แรงเยอะ)

- ๒ -

 ตอบ ข้าฯ ไม่พบเห็น ส.ต.อ.สบาย ใจอ่อน ที่บริเวณแฟลตตำรวจในช่วงระหว่างวันดังกล่าว

 ถาม ส.ต.อ.สบาย ใจอ่อน ได้รับมอบหมายให้ปฏิบัติหน้าที่ใด ระหว่างที่ ส.ต.อ.สบาย ใจอ่อน ไม่อยู่ปฏิบัติงานมีการดำเนินการอย่างไร เกิดความเสียหายหรือไม่

 ตอบ ส.ต.อ.สบาย ใจอ่อน มีหน้าที่รับส่งงานและเดินหนังสือภายในสำนักงานตำรวจแห่งชาติ ระหว่างที่ ส.ต.อ.สบาย ใจอ่อน ไม่อยู่ปฏิบัติงาน ผู้บังคับบัญชาได้มอบให้ข้าฯ ซึ่งมีหน้าที่พิมพ์ข้อมูลลงคอมพิวเตอร์ทำหน้าที่แทน ทำให้งานเกิดความล่าช้ากว่าปกติ

 ข้าพเจ้าขอรับรองว่า คณะกรรมการสืบสวนมิได้ทำการล่อลวง ขู่เข็ญ ให้สัญญา หรือกระทำการใด เพื่อจูงใจให้ข้าพเจ้าให้ถ้อยคำใดๆ และข้าพเจ้าได้อ่านบันทึกถ้อยคำเองแล้ว ขอรับรองว่าเป็นบันทึกถ้อยคำที่ถูกต้อง จึงลงลายมือชื่อไว้ต่อหน้าคณะกรรมการสืบสวน

 ด.ต. ใจถึง พยาน

 (ใจถึง พึ่งได้)

 ร.ต.ต. เข้มแข็ง ผู้บันทึกถ้อยคำ

 (เข้มแข็ง แรงเยอะ)

 ข้าพเจ้าขอรับรองว่า ด.ต.ใจถึง พึ่งได้ ได้ให้ถ้อยคำและลงลายมือชื่อต่อหน้าข้าพเจ้า

 พ.ต.ท. จริงใจ ประธานกรรมการ

 (จริงใจ ใฝ่ดี)

 ร.ต.อ. ตั้งมั่น กรรมการ

 (ตั้งมั่น ขยันมาก)

 ร.ต.ต. เข้มแข็ง กรรมการและเลขานุการ

 (เข้มแข็ง แรงเยอะ)

**บัญชีลงเวลาการปฏิบัติราชการ กก.ฝอ.วน. ประจำวันจันทร์ที่ ๑ มิถุนายน ๒๕๕๖**

|  |  |  |  |  |
| --- | --- | --- | --- | --- |
| **ยศ – ชื่อ - สกุล** | **ลายมือชื่อ** | **เวลามา** | **ลายมือชื่อ** | **เวลากลับ** |
| ส.ต.ต.มาบ่าย สายตลอด | มาบ่าย | ๐๖.๐๕ | มาบ่าย | ๑๖.๓๐ |
| ด.ต.ใจถึง พึ่งได้ | ใจถึง | ๐๗.๑๕ | ใจถึง | ๑๖.๓๐ |
| ส.ต.ท.หญิง สดใส สบายดี  | สดใส | ๐๗.๔๐ | สดใส | ๑๖.๓๐ |
| จ.ส.ต.สนุก ทุกวัน | สนุก | ๐๘.๒๐ | สนุก | ๑๖.๓๐ |
|  |  |  |  |  |

**บัญชีลงเวลาการปฏิบัติราชการ กก.ฝอ.วน. ประจำวันอังคารที่ ๒ มิถุนายน ๒๕๕๖**

|  |  |  |  |  |
| --- | --- | --- | --- | --- |
| **ยศ – ชื่อ - สกุล** | **ลายมือชื่อ** | **เวลามา** | **ลายมือชื่อ** | **เวลากลับ** |
| ส.ต.ท.หญิง สดใส สบายดี  | สดใส | ๐๖.๓๐ | สดใส | ๑๖.๓๐ |
| จ.ส.ต.สนุก ทุกวัน | สนุก | ๐๗.๒๐ | สนุก | ๑๖.๓๐ |
| ด.ต.ใจถึง พึ่งได้ | ใจถึง | ๐๘.๑๕ | ใจถึง | ๑๖.๓๐ |
| ส.ต.ต.มาบ่าย สายตลอด | มาบ่าย | ๐๘.๓๐ | มาบ่าย | ๑๖.๓๐ |
|  |  |  |  |  |

**บัญชีลงเวลาการปฏิบัติราชการ กก.ฝอ.วน. ประจำวันพุธที่ ๓ มิถุนายน ๒๕๕๖**

|  |  |  |  |  |
| --- | --- | --- | --- | --- |
| **ยศ – ชื่อ - สกุล** | **ลายมือชื่อ** | **เวลามา** | **ลายมือชื่อ** | **เวลากลับ** |
| ส.ต.ท.หญิง สดใส สบายดี  | สดใส | ๐๖.๐๐ | สดใส | ๑๖.๓๐ |
| ด.ต.ใจถึง พึ่งได้ | ใจถึง | ๐๗.๒๐ | ใจถึง | ๑๖.๓๐ |
| จ.ส.ต.สนุก ทุกวัน | สนุก | ๐๗.๕๐ | สนุก | ๑๖.๓๐ |
| ส.ต.ต.มาบ่าย สายตลอด | มาบ่าย | ๐๘.๓๐ | มาบ่าย | ๑๖.๓๐ |
|  |  |  |  |  |

**บัญชีลงเวลาการปฏิบัติราชการ กก.ฝอ.วน. ประจำวันพฤหัสบดีที่ ๔ มิถุนายน ๒๕๕๖**

|  |  |  |  |  |
| --- | --- | --- | --- | --- |
| **ยศ – ชื่อ - สกุล** | **ลายมือชื่อ** | **เวลามา** | **ลายมือชื่อ** | **เวลากลับ** |
| ส.ต.ท.หญิง สดใส สบายดี  | สดใส | ๐๖.๑๐ | สดใส | ๑๖.๓๐ |
| จ.ส.ต.สนุก ทุกวัน | สนุก | ๐๗.๐๐ | สนุก | ๑๖.๓๐ |
| ด.ต.ใจถึง พึ่งได้ | ใจถึง | ๐๗.๑๕ | ใจถึง | ๑๖.๓๐ |
| ส.ต.ต.มาบ่าย สายตลอด | มาบ่าย | ๐๘.๓๐ | มาบ่าย | ๑๖.๓๐ |
|  |  |  |  |  |

**บัญชีลงเวลาการปฏิบัติราชการ กก.ฝอ.วน. ประจำวันศุกร์ที่ ๕ มิถุนายน ๒๕๕๖**

|  |  |  |  |  |
| --- | --- | --- | --- | --- |
| **ยศ – ชื่อ - สกุล** | **ลายมือชื่อ** | **เวลามา** | **ลายมือชื่อ** | **เวลากลับ** |
| ด.ต.ใจถึง พึ่งได้ | ใจถึง | ๐๗.๑๕ | ใจถึง | ๑๖.๓๐ |
| ส.ต.ท.หญิง สดใส สบายดี  | สดใส | ๐๘.๑๐ | สดใส | ๑๖.๓๐ |
| จ.ส.ต.สนุก ทุกวัน | สนุก | ๐๘.๑๕ | สนุก | ๑๖.๓๐ |
| ส.ต.ต.มาบ่าย สายตลอด | มาบ่าย | ๐๘.๓๐ | มาบ่าย | ๑๖.๓๐ |
|  |  |  |  |  |

**บัญชีลงเวลาการปฏิบัติราชการ กก.ฝอ.วน. ประจำวันจันทร์ที่ ๘ มิถุนายน ๒๕๕๖**

|  |  |  |  |  |
| --- | --- | --- | --- | --- |
| **ยศ – ชื่อ - สกุล** | **ลายมือชื่อ** | **เวลามา** | **ลายมือชื่อ** | **เวลากลับ** |
| ส.ต.ท.หญิง สดใส สบายดี  | สดใส | ๐๖.๓๐ | สดใส | ๑๖.๓๐ |
| ส.ต.ต.มาบ่าย สายตลอด | มาบ่าย | ๐๗.๓๐ | มาบ่าย | ๑๖.๓๐ |
| ด.ต.ใจถึง พึ่งได้ | ใจถึง | ๐๗.๔๕ | ใจถึง | ๑๖.๓๐ |
| จ.ส.ต.สนุก ทุกวัน | สนุก | ๐๘.๑๕ | สนุก | ๑๖.๓๐ |
| ส.ต.อ.สบาย ใจอ่อน | สบาย | ๐๘.๒๕ | สบาย | ๑๖.๓๐ |

สำเนาถูกต้อง

 พ.ต.ต. สุภาพ

 (สุภาพ เรียบร้อย)

 สว.ฝอ.วน.

แบบ สส.๒

**บันทึกการแจ้งเรื่องที่ถูกกล่าวหา**

**เรื่อง การสืบสวนข้อเท็จจริง ส.ต.อ.สบาย ใจอ่อน ซึ่งถูกกล่าวหาว่ากระทำผิดวินัย**

 วันที่ ๒๕ เดือน มิถุนายน พ.ศ.๒๕๕๖

 ตามที่คณะกรรมการสืบสวนตามคำสั่ง บก.ฝอ.วน. ที่ ๑/๒๕๕๖ ลงวันที่ ๗ มิ.ย.๕๖ เรื่องแต่งตั้งคณะกรรมการสืบสวนข้อเท็จจริง ได้แจ้งเรื่องที่ถูกกล่าวหาให้ ส.ต.อ.สบาย ใจอ่อน ผู้ถูกกล่าวหาทราบ ดังนี้

 ๑. เรื่องที่ถูกกล่าวหา ส.ต.อ.สบาย ใจอ่อน ผบ.หมู่.ฝอ.วน. ไม่ได้ลงลายมือชื่อมาปฏิบัติราชการในระหว่างวันที่ ๑ – ๕ มิ.ย.๕๖ โดย ส.ต.อ.สบาย ใจอ่อน ไม่ปฏิบัติตามระเบียบว่าด้วยการลาและไม่ได้แจ้งเหตุผลความจำเป็นให้ผู้บังคับบัญชาทราบ อันเป็นกระทำผิดวินัยฐานละทิ้งหรือทอดทิ้งหน้าที่ราชการ

 ๒. สรุปพยานหลักฐานที่สนับสนุนข้อกล่าวหา

 ๒.๑ สำเนาบัญชีลงเวลาการปฏิบัติราชการ กองวินัย ประจำวันที่ ๑ – ๖ มิ.ย.๕๖ ซึ่งไม่มีลายมือชื่อ ส.ต.อ.สบาย ใจอ่อน มาปฏิบัติราชการในวันที่ ๑ – ๕ มิ.ย.๕๖ และมีลายมือชื่อ ส.ต.อ.สบาย ใจอ่อน กลับมาปฏิบัติราชการในวันที่ ๘ มิ.ย.๕๖

 ๒.๒ ร.ต.ท.หญิง แสนหวาน จานสะอาด ให้ถ้อยคำว่า มีหน้าที่ด้านธุรการต่างๆ ตรวจพบจากบัญชีลงเวลาการปฏิบัติหน้าที่ว่า ส.ต.อ.สบาย ใจอ่อน ไม่ได้ลงลายมือชื่อมาปฏิบัติราชการ และในวันที่ ๔ และ ๕ มิ.ย.๕๖ ได้สั่งการให้ ด.ต.ใจถึง พึ่งได้ ซึ่งเป็นเพื่อนร่วมงานของ ส.ต.อ.สบาย ใจอ่อน โทรศัพท์ติดตาม ได้รับแจ้งว่าไม่สามารถติดต่อได้ จึงรายงานให้ผู้บังคับบัญชาทราบตามลำดับชั้น

 ๒.๓ พ.ต.ต.สุภาพ เรียบร้อย ให้ถ้อยคำว่า ในระหว่างวันที่ ๑ – ๕ มิ.ย.๕๖ ไม่พบเห็น ส.ต.อ.สบาย ใจอ่อน และไม่ได้รับแจ้งเหตุผลความจำเป็นจาก ส.ต.อ.สบาย ใจอ่อน แต่อย่างใด ต่อมาได้รับรายงานจาก ร.ต.ท.หญิง แสนหวาน จานสะอาด จึงสั่งการให้นำสมุดลงเวลาการปฏิบัติราชการมาให้ตรวจสอบพบว่า ในช่วงวันดังกล่าว ส.ต.อ.สบาย ใจอ่อน ไม่ได้มาลงลายมือชื่อ จึงรายงานให้ ผกก.ฝอ.วน. ทราบ

 ๒.๔ ด.ต.ใจถึง พึ่งได้ ให้ถ้อยคำว่า ส.ต.อ.สบาย ใจอ่อน มีห้องพักที่แฟลตตำรวจติดกับห้องของตน ในระหว่างวันที่ ๑ – ๕ มิ.ย.๕๖ ไม่พบเห็น ส.ต.อ.สบาย ใจอ่อน และเมื่อวันที่ ๔ และ ๕ มิ.ย.๕๖ ร.ต.ท.หญิง แสนหวาน จานสะอาด ได้สั่งการให้โทรศัพท์ติดตาม และได้โทรไปหลายครั้งแต่ไม่สามารถติดต่อ ส.ต.อ.สบาย ใจอ่อน ได้ ช่วงเย็นวันที่ ๔ และ ๕ มิ.ย.๕๖ ได้ไปเคาะเรียก ส.ต.อ.สบาย ใจอ่อน ที่ห้องพัก แต่ก็ไม่มีผู้ใดตอบรับและปิดไฟเงียบ และไม่พบเห็น ส.ต.อ.สบาย ใจอ่อน ที่บริเวณแฟลตตำรวจในช่วงระหว่างวันดังกล่าว

 พ.ต.ท. จริงใจ ประธานกรรมการ

 (จริงใจ ใฝ่ดี)

- ๒ -

 ร.ต.อ. ตั้งมั่น กรรมการ

 (ตั้งมั่น ขยันมาก)

 ร.ต.ต. เข้มแข็ง กรรมการและเลขานุการ

 (เข้มแข็ง แรงเยอะ)

 ข้าพเจ้า ส.ต.อ.สบาย ใจอ่อน ได้รับแจ้งเรื่องที่ถูกกล่าวหาหรือร้องเรียน และได้รับบันทึกนี้ ๑ ฉบับไว้แล้ว เมื่อวันที่ ๒๕ เดือน มิถุนายน พ.ศ.๒๕๕๖

 ส.ต.อ. สบาย ผู้ถูกกล่าวหา

 (สบาย ใจอ่อน)

**บันทึกการประชุมคณะกรรมการสืบสวนตามข้อ ๑๕ (๑)**

**เรื่อง**  **การสืบสวนข้อเท็จจริง ส.ต.อ.สบาย ใจอ่อน ซึ่งถูกกล่าวหาว่ากระทำผิดวินัย**

**ครั้งที่ ๑/๒๕๕๖**

**เมื่อวันที่ ๑๒ มิถุนายน ๒๕๕๖**

**ณ ห้องประชุม วน.**

**......................................**

**ผู้เข้าร่วมประชุม**

๑. พ.ต.ท.จริงใจ ใฝ่ดี ประธานกรรมการ

๒. ร.ต.อ.ตั้งมั่น ขยันมาก กรรมการ

๓. ร.ต.ต.เข้มแข็ง แรงเยอะ กรรมการและเลขานุการ

**เริ่มประชุม** เวลา ๑๐.๐๐ น.

 ประธานกรรมการได้แจ้งให้ที่ประชุมทราบว่า กก.ฝอ.วน. ได้มีคำสั่งที่ ๑/๒๕๕๖ ลง ๙ มิ.ย.๕๖ กรณี ส.ต.อ.สบาย ใจอ่อน ละทิ้งหรือทอดทิ้งหน้าที่ราชการ โดยไม่มาปฏิบัติหน้าที่ราชการในระหว่างวันที่ ๑ – ๕ มิ.ย.๕๖ ซึ่งประธานกรรมการและกรรมการสืบสวนได้รับทราบคำสั่งเมื่อ ๑๑ มิ.ย.๕๖ แล้วนั้น

 คณะกรรมการสอบสวนประชุมพิจารณาแล้ว ได้วางแนวทางการสืบสวนไว้ ดังนี้

 ๑. พฤติการณ์และการกระทำของผู้ถูกกล่าวหาตามเรื่องที่ถูกสืบสวนข้อเท็จจริง มีประเด็น ข้อกฎหมายที่เกี่ยวข้อง คือ

 ๑.๑ พ.ร.บ.ตำรวจแห่งชาติ พ.ศ.๒๕๔๗

 มาตรา ๗๘ การกระทำผิดวินัยอย่างไม่ร้ายแรง ได้แก่ การไม่รักษาวินัยตามที่บัญญัติเป็นข้อบัญญัติและข้อห้ามในเรื่องดังต่อไปนี้

 (๑) ต้องปฏิบัติหน้าที่ราชการด้วยความซื่อสัตย์ สุจริต และเที่ยงธรรม เป็นไปตามกฎหมาย กฎ ระเบียบของทางราชการ มติคณะรัฐมนตรี จรรยาบรรณของตำรวจ และนโยบายของรัฐบาล โดยไม่ให้เสียหายแก่ราชการ

 (๔) ต้องอุทิศเวลาของตนให้แก่ราชการ จะละทิ้งหรือทอดทิ้งหน้าที่ราชการมิได้

 (๑๕) ต้องไม่กระทำหรือยอมให้ผู้อื่นกระทำใดๆ อันเป็นเหตุให้เสียหายแก่ราชการหรือทำให้เสียระเบียบแบบแผนของตำรวจ

 ๑.๒ ระเบียบสำนักนายกรัฐมนตรี ว่าด้วยการลาของข้าราชการ พ.ศ.๒๕๕๕

 ๒. มีประเด็นที่จะต้องทำการสืบสวนและพิสูจน์ข้อเท็จจริง คือ

 ๒.๑ ผู้ถูกกล่าวหาได้ละทิ้งหน้าที่ราชการในระหว่างวันที่ ๑ – ๕ มิ.ย.๕๖ จริงหรือไม่ มีเหตุผลความจำเป็นอย่างไร

 ๒.๒ ผู้ถูกกล่าวหาได้ปฏิบัติตามระเบียบของทางราชการว่าด้วยการลาหรือไม่ อย่างไร

- ๒ -

 ๒.๓ การกระทำของผู้ถูกกล่าวหาเป็นเหตุให้เกิดความเสียหายแก่ราชการหรือไม่ อย่างไร

 ๓. มีพยานหลักฐานที่จะต้องรวบรวม คือ

 ๓.๑ พยานเอกสาร

 (๑) บัญชีลงเวลาการปฏิบัติราชการของข้าราชการตำรวจในสังกัด

กก.ฝอ.วน. ตั้งแต่วันที่ ๑ – ๕ มิ.ย.๕๖

 (๒) หนังสือขออนุญาตลาของผู้ถูกกล่าวหา

 (๓) ประวัติของผู้ถูกกล่าวหา (ก.พ.๗)

 (๔) หนังสือชี้แจงข้อเท็จจริงของผู้ถูกกล่าวหา

 ๓.๒ พยานบุคคล

 (๑) เจ้าหน้าที่ผู้รับผิดชอบเกี่ยวกับการลงเวลาปฏิบัติราชการและการลา

 (๒) ผู้บังคับบัญชาของผู้ถูกกล่าวหา

 (๓) เพื่อนร่วมงานของผู้ถูกกล่าวหา

 ๔. ขั้นตอนที่คณะกรรมการสอบสวนจะต้องดำเนินการต่อไป คือ

 ๔.๑ มีหนังสือขอสำเนาบัญชีลงเวลาการปฏิบัติราชการ ใบขออนุญาตลา และประวัติของผู้ถูกกล่าวหาจาก ฝอ.วน.

 ๔.๒ สอบปากคำผู้บังคับบัญชาและเพื่อนร่วมงานของผู้ถูกกล่าวหา

**เลิกประชุม** เวลา ๑๒.๐๐ น.

 พ.ต.ท. จริงใจ

 (จริงใจ ใฝ่ดี)

 ร.ต.อ. ตั้งมั่น

 (ตั้งมั่น ขยันมาก)

 ร.ต.ต. เข้มแข็ง ผู้จดบันทึก/พิมพ์

 (เข้มแข็ง แรงเยอะ)

**บันทึกการประชุมคณะกรรมการสืบสวนตามข้อ ๑๙**

**เรื่อง**  **การสืบสวนข้อเท็จจริง ส.ต.อ.สบาย ใจอ่อน ซึ่งถูกกล่าวหาว่ากระทำผิดวินัย**

**ครั้งที่ ๒/๒๕๕๖**

**เมื่อวันที่ ๒๒ มิถุนายน ๒๕๕๖**

**ณ ห้องประชุม วน.**

**......................................**

**ผู้เข้าร่วมประชุม**

๑. พ.ต.ท.จริงใจ ใฝ่ดี ประธานกรรมการ

๒. ร.ต.อ.ตั้งมั่น ขยันมาก กรรมการ

๓. ร.ต.ต.เข้มแข็ง แรงเยอะ กรรมการและเลขานุการ

**เริ่มประชุม** เวลา ๑๓.๐๐ น.

 คณะกรรมการสืบสวนได้รวบรวมพยานหลักฐานที่เกี่ยวกับเรื่องที่กล่าวหา ส.ต.อ.สบาย ใจอ่อน ละทิ้งหรือทอดทิ้งหน้าที่ราชการ โดยไม่มาปฏิบัติหน้าที่ราชการในระหว่างวันที่ ๑ – ๕ มิ.ย.๕๖ ตามคำสั่ง กก.ฝอ.วน. ที่ ๑/๒๕๕๖ ลง ๙ มิ.ย.๕๖ แล้ว ดังนี้

 ๑. พยานเอกสาร สำเนาบัญชีลงเวลาการปฏิบัติราชการ กองวินัย ประจำวันที่ ๑ – ๖ มิ.ย.๕๖ ซึ่งไม่มีลายมือชื่อ ส.ต.อ.สบาย ใจอ่อน มาปฏิบัติราชการในวันที่ ๑ – ๕ มิ.ย.๕๖ และมีลายมือชื่อ ส.ต.อ.สบาย ใจอ่อน กลับมาปฏิบัติราชการในวันที่ ๘ มิ.ย.๕๖

 ๒. พยานบุคคล

 ๒.๑ ร.ต.ท.หญิง แสนหวาน จานสะอาด ให้ถ้อยคำเมื่อ ๑๖ มิ.ย.๕๖ ว่า มีหน้าที่ด้านธุรการต่างๆ ตรวจพบจากบัญชีลงเวลาการปฏิบัติหน้าที่ว่า ส.ต.อ.สบาย ใจอ่อน ไม่ได้ลงลายมือชื่อมาปฏิบัติราชการระหว่างวันที่ ๑ – ๕ มิ.ย.๕๖ และในวันที่ ๔ และ ๕ มิ.ย.๕๖ ได้สั่งการให้ ด.ต.ใจถึง พึ่งได้ ซึ่งเป็นเพื่อนร่วมงานของ ส.ต.อ.สบาย ใจอ่อน โทรศัพท์ติดตาม ได้รับแจ้งว่าไม่สามารถติดต่อได้ ส.ต.อ.สบาย ใจอ่อน ได้กลับมาปฏิบัติราชการเมื่อที่ ๘ มิ.ย.๕๖ และไม่ได้มีการยื่นใบลา จนถึงวันนี้ก็ไม่ได้ มีการยื่นใบลาแต่อย่างใด อันเป็นการไม่ปฏิบัติตามระเบียบว่าด้วยการลา ระหว่างที่ ส.ต.อ.สบาย ใจอ่อน ไม่อยู่ปฏิบัติงาน ผู้บังคับบัญชาได้สั่งการให้ ด.ต.ใจถึง พึ่งได้ ซึ่งมีหน้าที่พิมพ์ข้อมูลลงคอมพิวเตอร์ทำหน้าที่แทน ส.ต.อ.สบาย ใจอ่อน ซึ่งมีหน้าที่รับส่งงานและเดินหนังสือภายในสำนักงานตำรวจแห่งชาติ ทำให้งานเกิดความล่าช้ากว่าปกติ

 ๒.๒ พ.ต.ต.สุภาพ เรียบร้อย ให้ถ้อยคำเมื่อ ๑๗ มิ.ย.๕๖ ว่า ในระหว่างวันที่ ๑ – ๕ มิ.ย.๕๖ ไม่พบเห็น ส.ต.อ.สบาย ใจอ่อน และไม่ได้รับแจ้งเหตุผลความจำเป็นจาก ส.ต.อ.สบาย ใจอ่อน แต่อย่างใด ต่อมาได้รับรายงานจาก ร.ต.ท.หญิง แสนหวาน จานสะอาด จึงสั่งการให้นำสมุดลงเวลาการปฏิบัติราชการมาให้ตรวจสอบพบว่า ในช่วงวันดังกล่าว ส.ต.อ.สบาย ใจอ่อน ไม่ได้มาลงลายมือชื่อ และไม่ได้มีการยื่นใบลาแต่อย่างใด ระหว่างที่ ส.ต.อ.สบาย ใจอ่อน ไม่อยู่ปฏิบัติงาน ได้สั่งการให้ ด.ต.ใจถึง พึ่งได้

- ๒ -

ซึ่งมีหน้าที่พิมพ์ข้อมูลลงคอมพิวเตอร์ทำหน้าที่แทน ส.ต.อ.สบาย ใจอ่อน ซึ่งมีหน้าที่รับส่งงานและเดินหนังสือภายในสำนักงานตำรวจแห่งชาติ ทำให้งานเกิดความล่าช้ากว่าปกติ

 ๒.๓ ด.ต.ใจถึง พึ่งได้ ให้ถ้อยคำเมื่อ ๑๘ มิ.ย.๕๖ ว่า ส.ต.อ.สบาย ใจอ่อน มีห้องพักที่แฟลตตำรวจติดกับห้องของตน ในระหว่างวันที่ ๑ – ๕ มิ.ย.๕๖ ไม่พบเห็น ส.ต.อ.สบาย ใจอ่อน และเมื่อวันที่ ๔ และ ๕ มิ.ย.๕๖ ร.ต.ท.หญิง แสนหวาน จานสะอาด ได้สั่งการให้โทรศัพท์ติดตาม และได้โทรไปหลายครั้งแต่ไม่สามารถติดต่อ ส.ต.อ.สบาย ใจอ่อน ได้ ช่วงเย็นวันที่ ๔ และ ๕ มิ.ย.๕๖ ได้ไปเคาะเรียก ส.ต.อ.สบาย ใจอ่อน ที่ห้องพัก แต่ก็ไม่มีผู้ใดตอบรับและปิดไฟเงียบ และไม่พบเห็น ส.ต.อ.สบาย ใจอ่อน ที่บริเวณแฟลตตำรวจในช่วงระหว่างวันดังกล่าว ระหว่างที่ ส.ต.อ.สบาย ใจอ่อน ไม่อยู่ปฏิบัติงานได้ทำหน้าที่แทน ส.ต.อ.สบาย ใจอ่อน อีกด้วย ทำให้งานเกิดความล่าช้ากว่าปกติ

 ๓. ส.ต.อ.สบาย ใจอ่อน ชี้แจงข้อเท็จจริงเป็นหนังสือเมื่อ ๒๐ มิ.ย.๕๖ ว่า ในระหว่างวันจันทร์ที่ ๑ – วันศุกร์ที่ ๕ มิ.ย.๕๖ ไม่ได้ลงลายมือชื่อมาปฏิบัติราชการและไม่ได้มาปฏิบัติราชการ เนื่องจากมีอาการป่วยเป็นไข้หวัด ได้พักรักษาตัวอยู่ที่ห้องพักแฟลตตำรวจ โดยไม่ได้ติดต่อกับผู้ใด จนเมื่ออาการหายเป็นปกติแล้ว จึงได้กลับมาปฏิบัติราชการเมื่อวันจันทร์ที่ ๘ มิ.ย.๕๖

 ข้อเท็จจริงจากการรวบรวมพยานหลักฐานที่เกี่ยวกับเรื่องที่กล่าวหารับฟังได้ว่า ส.ต.อ.สบาย ใจอ่อน ผบ.หมู่ ฝอ.วน. หน้าที่รับส่งงานและเดินหนังสือภายในสำนักงานตำรวจแห่งชาติ ไม่ได้มาปฏิบัติราชการในระหว่างวันที่ ๑ – ๕ มิ.ย.๕๖ โดยไม่ได้มีการแจ้งเหตุผลความจำเป็นให้ผู้บังคับบัญชาทราบ และไม่ได้มีการยื่นใบลาต่อผู้บังคับบัญชาตามระเบียบของทางราชการ คณะกรรมการสืบสวนได้ร่วมกันประชุมพิจารณาแล้วเห็นว่ากรณีมีมูลที่ควรกล่าวหาว่า ส.ต.อ.สบาย ใจอ่อน กระทำผิดวินัยกรณีไม่ปฏิบัติหน้าที่ราชการเป็นไปตามระเบียบของทางราชการ ละทิ้งหน้าที่ราชการมิได้ เป็นเหตุให้เสียหายแก่ราชการหรือทำให้เสียระเบียบแบบแผนของตำรวจ จึงให้เรียก ส.ต.อ.สบาย ใจอ่อน ผู้ถูกกล่าวหามาพบเพื่อแจ้งเรื่องที่ถูกกล่าวหา (ตามแบบ สส.๒) เพื่อให้ผู้ถูกกล่าวหาชี้แจงให้ถ้อยคำและนำสืบแก้ข้อกล่าวหา ต่อไป

**เลิกประชุม** เวลา ๑๔.๓๐ น.

 พ.ต.ท. จริงใจ

 (จริงใจ ใฝ่ดี)

 ร.ต.อ. ตั้งมั่น

 (ตั้งมั่น ขยันมาก)

 ร.ต.ต. เข้มแข็ง ผู้จดบันทึก/พิมพ์

 (เข้มแข็ง แรงเยอะ)

**บันทึกการประชุมคณะกรรมการสืบสวนตามข้อ ๓๑**

**เรื่อง**  **การสืบสวนข้อเท็จจริง ส.ต.อ.สบาย ใจอ่อน ซึ่งถูกกล่าวหาว่ากระทำผิดวินัย**

**ครั้งที่ ๓/๒๕๕๖**

**เมื่อวันที่ ๒๗ มิถุนายน ๒๕๕๖**

**ณ ห้องประชุม วน.**

**......................................**

**ผู้เข้าร่วมประชุม**

๑. พ.ต.ท.จริงใจ ใฝ่ดี ประธานกรรมการ

๒. ร.ต.อ.ตั้งมั่น ขยันมาก กรรมการ

๓. ร.ต.ต.เข้มแข็ง แรงเยอะ กรรมการและเลขานุการ

**เริ่มประชุม** เวลา ๐๙.๓๐ น.

 คณะกรรมการสืบสวนได้เรียกผู้ถูกกล่าวหามารับทราบเรื่องที่ถูกกล่าวหาและสรุปพยานหลักฐานที่สนับสนุนข้อกล่าวหาตามแบบ สส.๒ ไปแล้ว ผู้ถูกกล่าวหาได้ชี้แจงข้อเท็จจริงหรือให้ถ้อยคำแก้เรื่องที่ถูกกล่าวหาว่า ยอมรับว่าไม่ได้มาลงลายมือชื่อ และไม่ได้มาปฏิบัติราชการในระหว่างวันจันทร์ที่ ๑ ถึงวันศุกร์ที่ ๕ มิ.ย.๕๖ จริง เนื่องจากมีอาการป่วยตามที่ได้ชี้แจงข้อเท็จจริงไว้แล้ว เมื่อกลับมาปฏิบัติราชการในวันจันทร์ที่ ๘ มิ.ย.๕๖ แล้ว ก็ไม่ได้ยื่นใบลาต่อผู้บังคับบัญชาอย่างใด และไม่มีใบรับรองแพทย์หรือพยานหลักฐานใดจะนำมากล่าวอ้างยืนยันอีก

 เมื่อพิจารณาเปรียบเทียบกับพยานหลักฐานที่เกี่ยวกับเรื่องที่กล่าวหาแล้วปรากฏว่า ในระหว่างวันจันทร์ที่ ๑ ถึงวันศุกร์ที่ ๕ มิ.ย.๕๖ ผู้ถูกกล่าวหาไม่ได้ลงลายมือชื่อมาปฏิบัติราชการตามบัญชีลงเวลาการปฏิบัติราชการของ กก.ฝอ.วน. ประจำวันที่ ๑ – ๕ มิ.ย.๕๖ และมีพยานซึ่งเป็นผู้บังคับบัญชาและเพื่อนร่วมงานให้ถ้อยคำยืนยันว่าไม่พบเห็นผู้ถูกกล่าวหาอยู่ที่ทำงานในระหว่างวันดังกล่าว ผู้ถูกกล่าวหาได้ให้ชี้แจงข้อเท็จจริงและถ้อยคำต่อคณะกรรมการสืบสวนยอมรับว่าไม่ได้ลงลายมือชื่อจริงและไม่ได้มาปฏิบัติราชการ เนื่องจากมีอาการป่วยเป็นไข้หวัด ได้พักผ่อนอยู่ที่ห้องพักแฟลตตำรวจ โดยไม่ได้ติดต่อกับผู้ใด จนเมื่ออาการหายเป็นปกติแล้ว ได้กลับมาปฏิบัติราชการในวันจันทร์ที่ ๘ มิ.ย.๕๖ ก็ไม่ได้ยื่นใบลาต่อผู้บังคับบัญชาอย่างใด และไม่มีใบรับรองแพทย์หรือพยานหลักฐานอื่นใดจะนำมากล่าวอ้างยืนยัน แต่ตามที่ผู้บังคับบัญชาได้ให้พยานซึ่งเป็นผู้ร่วมงานโทรศัพท์ติดตามตัวผู้ถูกกล่าวหาไปหลายครั้งแต่ไม่สามารถติดต่อ ผู้ถูกกล่าวหาได้ ในช่วงเย็นวันที่ ๔ และ ๕ มิ.ย.๕๖ พยานได้ไปเคาะเรียกผู้ถูกกล่าวหาที่ห้องพัก แต่ก็ไม่มีผู้ใดตอบรับและปิดไฟเงียบ และไม่พบเห็นผู้ถูกกล่าวหาที่บริเวณแฟลตตำรวจในช่วงระหว่างวันดังกล่าว ซึ่งหาก ผู้ถูกกล่าวหามีอาการเจ็บป่วยตามกล่าวอ้าง ก็น่าจะต้องแจ้งให้ผู้บังคับบัญชาหรือผู้ร่วมงานทราบได้ และดำเนินการลาให้ถูกต้องตามระเบียบสำนักนายกรัฐมนตรี ว่าด้วยการลาของข้าราชการ พ.ศ.๒๕๕๕ ข้อ ๑๘ ที่กำหนดให้สามารถเสนอหรือจัดส่งใบลาป่ายก่อนหรือในวันที่ลา หรือหากมีกรณีจำเป็นจะเสนอหรือจัดส่งใบลาในวันแรกที่มาปฏิบัติราชการก็ได้ แต่จาการสืบสวนพยานซึ่งเป็นผู้บังคับบัญชาให้ถ้อยคำยืนยันว่า ผู้ถูก

- ๒ -

กล่าวหาไม่ได้มีการเสนอหรือจัดส่งใบลาป่วยแต่อย่างใด ข้อกล่าวอ้างของผู้ถูกกล่าวหาจึงเลื่อนลอยไม่มีพยานหลักฐานนำมาหักล้างเรื่องที่กล่าวหาดังกล่าวได้ และปรากฏว่าในระหว่างที่ผู้ถูกกล่าวหาไม่อยู่ปฏิบัติงาน ผู้บังคับบัญชาต้องจัดคนซึ่งก็มีหน้าที่ความรับผิดชอบอื่นทำหน้าที่แทนผู้ถูกกล่าวหาซึ่งทำหน้าที่รับส่งงานและเดินหนังสือภายในสำนักงานตำรวจแห่งชาติ ซึ่งทั้งผู้บังคับบัญชาและผู้ที่ทำหน้าที่แทนต่างให้ถ้อยคำสอดคล้องกันว่าทำให้งานเกิดความล่าช้ากว่าปกติ

 จึงรับฟังได้ว่าผู้ถูกกล่าวหาไม่ได้มาปฏิบัติราชการระหว่างวันที่ ๑ – ๕ มิ.ย.๕๖ โดยไม่มีเหตุผลความจำเป็นเนื่องจากไม่สามารถนำพยานหลักฐานมาหักล้างหรือนำสืบแก้ข้อกล่าวหาได้ ทั้งยังไม่ปฏิบัติตามระเบียบของทางราชการว่าด้วยการลา อันเป็นเหตุให้เกิดความเสียหายแก่ราชการทำให้งานราชการในความรับผิดชอบเกิดความล่าช้า ซึ่งตามตารางมาตรฐานการลงโทษวินัยของ ก.ตร. ข้อ ๒ กรณีที่ไม่อยู่ปฏิบัติงานตามหน้าที่ โดยไม่มาปฏิบัติหน้าที่เลยนี้ เป็นการละทิ้งหน้าที่ราชการ ส่วนการนับวันละทิ้งหน้าที่ราชการ ซึ่งให้พิจารณาตามเจตนา เมื่อปรากฏว่าผู้ถูกกล่าวหาได้ละทิ้งไประหว่างวันจันทร์ที่ ๑ ถึงวันศุกร์ที่ ๕ มิ.ย.๕๖ ซึ่งวันที่ ๔ และ ๕ เป็นวันเสาร์และอาทิตย์ และกลับมาปฏิบัติราชการในวันจันทร์ที่ ๘ มิ.ย.๕๖ จึงไม่นับวันเสาร์และอาทิตย์เป็นวันละทิ้งด้วย ผู้ถูกกล่าวหาจึงละทิ้งหน้าที่ราชการไปทั้งหมด ๕ วัน ซึ่งตามมาตรฐานการลงโทษวินัยอย่างไม่ร้ายแรงแนบท้ายหนังสือ ตร. ที่ ๐๐๐๖.๓/ว ๙๕ ลง ๓ พ.ย.๕๒ กำหนดระดับโทษไว้ให้กักขัง ๗ วัน

 คณะกรรมการสืบสวนได้พิจารณาลงมติแล้วเห็นว่า พฤติการณ์การกระทำของผู้ถูกกล่าวหาจึงเป็นความผิดวินัยอย่างไม่ร้ายแรง ฐานไม่ปฏิบัติหน้าที่ราชการด้วยความซื่อสัตย์ สุจริต และเที่ยงธรรม เป็นไปตามกฎหมาย กฎ ระเบียบของทางราชการ มติคณะรัฐมนตรี จรรยาบรรณของตำรวจ และนโยบายของรัฐบาล โดยไม่ให้เสียหายแก่ราชการ ไม่อุทิศเวลาของตนให้แก่ราชการ ละทิ้งหรือทอดทิ้งหน้าที่ราชการ กระทำการหรือละเว้นการกระทำใดๆ อันเป็นเหตุให้เสียหายแก่ราชการ หรือทำให้เสียระเบียบแบบแผนของตำรวจ ตาม พ.ร.บ.ตำรวจแห่งชาติ พ.ศ.๒๕๔๗ มาตรา ๗๘ (๑) (๔) (๑๕) เห็นควรลงโทษ “กักขัง” มีกำหนด ๗ วัน

**เลิกประชุม** เวลา ๑๒.๓๐ น.

 พ.ต.ท. จริงใจ

 (จริงใจ ใฝ่ดี)

 ร.ต.อ. ตั้งมั่น

 (ตั้งมั่น ขยันมาก)

 ร.ต.ต. เข้มแข็ง ผู้จดบันทึก/พิมพ์

 (เข้มแข็ง แรงเยอะ)

**ก.พ. ๗**

กระทรวง ...................................................... กรม ...................................................

|  |  |  |
| --- | --- | --- |
| ๑. ชื่อ................................................. | ๔. คู่สมรส........................................... | ๗. วันบรรจุ..................................... |
| ๒. วัน เดือน ปีเกิด.............................. | ๕. ชื่อบิดา.......................................... | ๘. วันเริ่มปฏิบัติราชการ.................. |
| ๓. วันครบเกษียณอายุ......................... | ๖. ชื่อมารดา....................................... | ๙. ประเภทข้าราชการ..................... |
| ๑๐. ประวัติการศึกษา |
| สถานศึกษา ฝึกอบรม และดูงาน | ตั้งแต่ – ถึง (เดือน ปี) | วุฒิที่ได้รับ |  | สถานศึกษา ฝึกอบรม และดูงาน | ตั้งแต่ – ถึง (เดือน ปี) | วุฒิที่ได้รับ |
| ............................................................................................................................................................................................................................................................................................................................................................................................................................................................................................................................................................................................................................ | .............................................................................................................................................................................................................................................................................................................................................................................................................................. | ............................................................................................................................................................................................................................................................................................................................................................................................................................................................................................................................................................. |  | ............................................................................................................................................................................................................................................................................................................................................................................................................................................................................................................................................................................................................................. | .................................................................................................................................................................................................................................................................................................................................................................................................................. | ........................................................................................................................................................................................................................................................................................................................................................................................................................................................................................................................................................... |

 สำเนาถูกต้อง

 พ.ต.ต. สุภาพ

 (สุภาพ เรียบร้อย)

 สว.ฝอ.วน.

  **บันทึกข้อความ**

**ส่วนราชการ** กก.ฝอ.วน.

**ที่** ๐๐๐๖.๑๑/๑ **วันที่**  ๑๐ มิถุนายน ๒๕๕๖

**เรื่อง**  ส.ต.อ.สบาย ใจอ่อน ถูกสืบสวนข้อเท็จจริง

**เรียน** ส.ต.อ.สบาย ใจอ่อน

 ด้วย กก.ฝอ.วน. ได้มีคำสั่งที่ ๑/๒๕๕๖ ลง ๙ มิ.ย.๕๖ แต่งตั้งคณะกรรมการสืบสวนข้อเท็จจริงท่าน ในกรณีละทิ้งหรือทอดทิ้งหน้าที่ราชการ โดยไม่มาปฏิบัติหน้าที่ราชการในระหว่างวันที่ ๑ – ๕ มิ.ย.๕๖ รายละเอียดตามสำเนาคำสั่งที่ส่งมาพร้อมนี้

 จึงแจ้งมาเพื่อทราบ และให้ชี้แจงข้อเท็จจริงในเรื่องที่ถูกกล่าวหาต่อประธานกรรมการสืบสวนภายใน ๑๕ วันนับแต่วันที่รับทราบคำสั่ง ตามกฎ ก.ตร.ว่าด้วยการสืบสวนข้อเท็จจริง พ.ศ.๒๕๕๖ ข้อ ๑๒ (๑)

 พ.ต.อ. ระเบียบ

 (ระเบียบ เฉียบขาด)

 ผกก.ฝอ.วน.

 รับทราบ

ส.ต.อ. สบาย

 (สบาย ใจอ่อน)

 ๑๑ มิ.ย.๕๖

  **บันทึกข้อความ**

**ส่วนราชการ** กก.ฝอ.วน.

**ที่**  -  **วันที่**  ๑๑ มิถุนายน ๒๕๕๖

**เรื่อง**  ส.ต.อ.สบาย ใจอ่อน ถูกสืบสวนข้อเท็จจริง

**เรียน** ผกก.ฝอ.วน.

 ตามคำสั่ง กก.ฝอ.วน. ที่ ๑/๒๕๕๖ ลง ๙ มิ.ย.๕๖ แต่งตั้งคณะกรรมการสืบสวนข้อเท็จจริง ส.ต.อ.สบาย ใจอ่อน ผบ.หมู่.ฝอ.วน. กรณีละทิ้งหรือทอดทิ้งหน้าที่ราชการ โดยไม่มาปฏิบัติหน้าที่ราชการ ในระหว่างวันที่ ๑ – ๕ มิ.ย.๕๖ นั้น

 บัดนี้ ประธานกรรมการสืบสวนและกรรมการสืบสวนทุกนายได้รับทราบคำสั่งดังกล่าว เมื่อวันที่ ๑๑ มิ.ย.๕๖ แล้ว และจะทำการสืบสวนให้แล้วเสร็จต่อไป

 จึงเรียนมาเพื่อโปรดทราบ

 พ.ต.ท. จริงใจ

(จริงใจ ใฝ่ดี)

 รอง ผกก.ฝอ.วน. / ประธานกรรมการสืบสวน



**คำสั่งกองกำกับการ ฝ่ายอำนวยการ กองวินัย**

**ที่ ๑/๒๕๕๖**

**เรื่อง แต่งตั้งคณะกรรมการสืบสวนข้อเท็จจริง**

**......................................................**

 ด้วย พันตำรวจตรี ซื่อตรง โปร่งใส สารวัตร ฝ่ายอำนวยการ กองวินัย ได้ตรวจสอบ สมุดการลงชื่อปฏิบัติราชการประจำเดือนมิถุนายน ๒๕๕๖ พบว่า สิบตำรวจเอก สบาย ใจอ่อน ผู้บังคับหมู่ ฝ่ายอำนวยการ กองวินัย ไม่ได้ลงลายมือชื่อและไม่ได้มาปฏิบัติราชการในระหว่างวันที่ ๑ – ๕ มิถุนายน ๒๕๕๖ โดยไม่ได้แจ้งเหตุผลความจำเป็นให้ผู้บังคับบัญชาทราบ จึงมีเหตุอันควรสงสัยว่า สิบตำรวจเอก สบาย ใจอ่อน กระทำผิดวินัยละทิ้งหรือทอดทิ้งหน้าที่ราชการ และไม่ปฏิบัติตามระเบียบของทางราชการ ว่าด้วยการลา

 อาศัยอำนาจตามความในพระราชบัญญัติตำรวจแห่งชาติ พ.ศ.๒๕๔๗ มาตรา ๘๔ จึงแต่งตั้งคณะกรรมการสืบสวนข้อเท็จจริงสืบสวนในเรื่องดังกล่าว ประกอบด้วยบุคคลดังต่อไปนี้

 ๑. พันตำรวจโท จริงใจ ใฝ่ดี รองผู้กำกับการ ฝ่ายอำนวยการ กองวินัย

เป็นประธานกรรมการ

 ๒. ร้อยตำรวจเอก ตั้งมั่น ขยันมาก รองสารวัตร ฝ่ายอำนวยการ กองวินัย

เป็นกรรมการ

 ๓. ร้อยตำรวจตรี เข้มแข็ง แรงเยอะ รองสารวัตร ฝ่ายอำนวยการ กองวินัย

เป็นกรรมการและเลขานุการ

 ทั้งนี้ ให้คณะกรรมการสืบสวนดำเนินการสืบสวนพิจารณาตามหลักเกณฑ์และวิธีการ ที่กำหนดในกฎ ก.ตร.ว่าด้วยการสืบสวนข้อเท็จจริง พ.ศ.๒๕๕๖ ให้แล้วเสร็จ แล้วเสนอสำนวนการสืบสวน มาเพื่อพิจารณาดำเนินการต่อไป

 อนึ่ง ถ้าคณะกรรมการสืบสวนเห็นว่ากรณีมีมูลว่าผู้ถูกกล่าวหากระทำผิดวินัยในเรื่องอื่นนอกจากที่ระบุไว้ในคำสั่งนี้ หรือกรณีที่การสืบสวนพาดพิงไปถึงข้าราชการตำรวจผู้อื่น และคณะกรรมการสืบสวนพิจารณาในเบื้องต้นแล้วเห็นว่า ข้าราชการตำรวจผู้นั้นมีส่วนร่วมหรือมีส่วนเกี่ยวข้องในการกระทำ ในเรื่องที่สืบสวนนั้นอยู่ด้วย ให้ประธานกรรมการรายงานมาโดยเร็ว

สั่ง ณ วันที่ ๙ มิถุนายน พ.ศ.๒๕๕๖

 พ.ต.อ. ระเบียบ

 (ระเบียบ เฉียบขาด)

 ผู้กำกับการ ฝ่ายอำนวยการ กองวินัย

 **บันทึกคณะกรรมการสืบสวนข้อเท็จจริง**

 กองวินัย

๑๑ มิถุนายน ๒๕๕๖

 วันนี้ประธานกรรมการสืบสวนและกรรมการสืบสวนได้รับแจ้งคำสั่ง กก.ฝอ.วน. ที่ ๑/๒๕๕๖ ลง ๙ มิ.ย.๕๖ เรื่องแต่งตั้งคณะกรรมการสืบสวนข้อเท็จจริง ส.ต.อ.สบาย ใจอ่อน ผบ.หมู่ ฝอ.วน. กรณีไม่ได้ลงลายมือชื่อและไม่ได้มาปฏิบัติราชการในระหว่างวันที่ ๑ – ๕ มิถุนายน ๒๕๕๖ แล้ว จึงได้ลงนามรับทราบคำสั่งในวันนี้ และประธานกรรมการสืบสวนได้นัดประชุมคณะกรรมการสืบสวนเพื่อวางแนวทางการสืบสวนในวันที่ ๑๒ มิ.ย.๕๖ จึงบันทึกไว้

 พ.ต.ท. จริงใจ ประธานกรรมการ

 (จริงใจ ใฝ่ดี)

 ร.ต.อ. ตั้งมั่น กรรมการ

 (ตั้งมั่น ขยันมาก)

 ร.ต.ต. เข้มแข็ง กรรมการและเลขานุการ

 (เข้มแข็ง แรงเยอะ)

กองวินัย

๑๒ มิถุนายน ๒๕๕๖

วันนี้ เวลา ๑๐.๐๐ น. ที่ห้องประชุม วน. คณะกรรมการสืบสวนได้มาร่วมประชุมพิจารณาวางแนวทางการสืบสวนข้อเท็จจริง ตามกฎ ก.ตร.ว่าด้วยการสืบสวนข้อเท็จจริง พ.ศ.๒๕๕๖ ข้อ ๑๕ (๑) รายละเอียดตามบันทึกการประชุมคณะกรรมการสืบสวน ครั้งที่ ๑/๒๕๕๖ จึงบันทึกไว้

 พ.ต.ท. จริงใจ ประธานกรรมการ

 (จริงใจ ใฝ่ดี)

 ร.ต.อ. ตั้งมั่น กรรมการ

 (ตั้งมั่น ขยันมาก)

 ร.ต.ต. เข้มแข็ง กรรมการและเลขานุการ

 (เข้มแข็ง แรงเยอะ)

กองวินัย

๑๕ มิถุนายน ๒๕๕๖

วันนี้ กก.ฝอ.วน. มีหนังสือที่ ๐๐๐๖.๑๑/๑๐ ลง ๑๕ มิ.ย.๕๖ ส่งสำเนาเอกสารบัญชีลงเวลาการปฏิบัติราชการ กก.ฝอ.วน. ประจำวันที่ ๑ – ๘ มิ.ย.๕๖ จำนวน ๑ แผ่น และสำเนาประวัติ (ก.พ.๗) ของ ส.ต.อ.สบาย ใจอ่อน จำนวน ๑ แผ่น มาให้คณะกรรมการสืบสวน และได้เก็บรวบรวมไว้ในสำนวนการสืบสวน จึงบันทึกไว้

 พ.ต.ท. จริงใจ ประธานกรรมการ

 (จริงใจ ใฝ่ดี)

 ร.ต.อ. ตั้งมั่น กรรมการ

 (ตั้งมั่น ขยันมาก)

 ร.ต.ต. เข้มแข็ง กรรมการและเลขานุการ

 (เข้มแข็ง แรงเยอะ)

- ๒ -

กองวินัย

๑๖ มิถุนายน ๒๕๕๖

 วันนี้ คณะกรรมการสืบสวนได้สอบปากคำ ร.ต.ท.หญิง แสนหวาน จานสะอาด รอง สว.ฝอ.วน. เป็นพยาน จึงบันทึกไว้

 พ.ต.ท. จริงใจ ประธานกรรมการ

 (จริงใจ ใฝ่ดี)

 ร.ต.อ. ตั้งมั่น กรรมการ

 (ตั้งมั่น ขยันมาก)

 ร.ต.ต. เข้มแข็ง กรรมการและเลขานุการ

 (เข้มแข็ง แรงเยอะ)

กองวินัย

๑๗ มิถุนายน ๒๕๕๖

 วันนี้ คณะกรรมการสืบสวนได้สอบปากคำ พ.ต.ต.สุภาพ เรียบร้อย สว.ฝอ.วน. เป็นพยาน จึงบันทึกไว้

 พ.ต.ท. จริงใจ ประธานกรรมการ

 (จริงใจ ใฝ่ดี)

 ร.ต.อ. ตั้งมั่น กรรมการ

 (ตั้งมั่น ขยันมาก)

 ร.ต.ต. เข้มแข็ง กรรมการและเลขานุการ

 (เข้มแข็ง แรงเยอะ)

กองวินัย

๑๘ มิถุนายน ๒๕๕๖

 วันนี้ คณะกรรมการสืบสวนได้สอบปากคำ ด.ต.ใจถึง พึ่งได้ ผบ.หมู่ ฝอ.วน. เป็นพยาน จึงบันทึกไว้

 พ.ต.ท. จริงใจ ประธานกรรมการ

 (จริงใจ ใฝ่ดี)

 ร.ต.อ. ตั้งมั่น กรรมการ

 (ตั้งมั่น ขยันมาก)

 ร.ต.ต. เข้มแข็ง กรรมการและเลขานุการ

 (เข้มแข็ง แรงเยอะ)

กองวินัย

๒๐ มิถุนายน ๒๕๕๖

วันนี้ ส.ต.อ.สบาย ใจอ่อน ได้มีหนังสือชี้แจงข้อเท็จจริงต่อประธานกรรมการสืบสวนตามกฎ ก.ตร.ว่าด้วยการสืบสวนข้อเท็จจริง พ.ศ.๒๕๕๖ ข้อ ๑๒ (๑) จึงบันทึกไว้

 พ.ต.ท. จริงใจ ประธานกรรมการ

 (จริงใจ ใฝ่ดี)

- ๓ -

 ร.ต.อ. ตั้งมั่น กรรมการ

 (ตั้งมั่น ขยันมาก)

 ร.ต.ต. เข้มแข็ง กรรมการและเลขานุการ

 (เข้มแข็ง แรงเยอะ)

กองวินัย

๒๒ มิถุนายน ๒๕๕๖

วันนี้ เวลา ๑๓.๐๐ น. ที่ห้องประชุม วน. คณะกรรมการสืบสวนได้มาร่วมประชุมพิจารณาว่าผู้ถูกกล่าวหาได้กระทำการใด เมื่อใด อย่างไร ตามกฎ ก.ตร.ว่าด้วยการสืบสวนข้อเท็จจริง พ.ศ.๒๕๕๖ ข้อ ๑๙ และคณะกรรมการสืบสวนพิจารณาแล้วให้เรียกผู้ถูกกล่าวหามาพบเพื่อแจ้งเรื่องที่ถูกกล่าวหาและสรุปพยานหลักฐานให้ผู้ถูกกล่าวหาทราบ ตามแบบ สส.๒ รายละเอียดตามบันทึกการประชุมคณะกรรมการสืบสวน ครั้งที่ ๒/๒๕๕๖ จึงบันทึกไว้

 พ.ต.ท. จริงใจ ประธานกรรมการ

 (จริงใจ ใฝ่ดี)

 ร.ต.อ. ตั้งมั่น กรรมการ

 (ตั้งมั่น ขยันมาก)

 ร.ต.ต. เข้มแข็ง กรรมการและเลขานุการ

 (เข้มแข็ง แรงเยอะ)

กองวินัย

๒๕ มิถุนายน ๒๕๕๖

วันนี้ เวลา ๑๐.๐๐ น. ที่ห้องประชุม วน. ส.ต.อ.สบาย ใจอ่อน ได้มาพบคณะกรรมการสืบสวน และคณะกรรมการสืบสวนได้แจ้งเรื่องที่ถูกกล่าวหาและสรุปพยานหลักฐานให้ผู้ถูกกล่าวหาทราบ ตามแบบ สส.๒ และบันทึกถ้อยคำผู้ถูกกล่าวหา จึงบันทึกไว้

 พ.ต.ท. จริงใจ ประธานกรรมการ

 (จริงใจ ใฝ่ดี)

 ร.ต.อ. ตั้งมั่น กรรมการ

 (ตั้งมั่น ขยันมาก)

 ร.ต.ต. เข้มแข็ง กรรมการและเลขานุการ

 (เข้มแข็ง แรงเยอะ)

กองวินัย

๒๗ มิถุนายน ๒๕๕๖

วันนี้ เวลา ๐๙.๓๐ น. ที่ห้องประชุม วน. คณะกรรมการสืบสวนได้มาร่วมประชุมลงมติ ตามกฎ ก.ตร. ว่าด้วยการสืบสวนข้อเท็จจริง พ.ศ.๒๕๕๖ ข้อ ๓๑ รายละเอียดตามบันทึกการประชุมคณะกรรมการสืบสวน ครั้งที่ ๓/๒๕๕๖ จึงบันทึกไว้

 พ.ต.ท. จริงใจ ประธานกรรมการ

 (จริงใจ ใฝ่ดี)

 ร.ต.อ. ตั้งมั่น กรรมการ

 (ตั้งมั่น ขยันมาก)

- ๔ -

 ร.ต.ต. เข้มแข็ง กรรมการและเลขานุการ

 (เข้มแข็ง แรงเยอะ)

กองวินัย

๓๐ มิถุนายน ๒๕๕๖

วันนี้ คณะกรรมการสืบสวนได้เสนอสำนวนการสืบสวนพร้อมทั้งบัญชีเอกสารต่อ ผกก.ฝอ.วน. ผู้สั่งแต่งตั้งคระกรรมการสืบสวนแล้ว จึงบันทึกไว้

 พ.ต.ท. จริงใจ ประธานกรรมการ

 (จริงใจ ใฝ่ดี)

 ร.ต.อ. ตั้งมั่น กรรมการ

 (ตั้งมั่น ขยันมาก)

 ร.ต.ต. เข้มแข็ง กรรมการและเลขานุการ

 (เข้มแข็ง แรงเยอะ)